tripathysagar/odia_wiki huggingface dataset:
ସିକ୍ଲୋସ୍ପୋରିନ  ଇଂରାଜୀ ଭାଷାରେ , ଅନ୍ୟ ଉଚ୍ଚାରଣ ସାଇକ୍ଲୋସ୍ପୋରିନ/ ବା , ଏକ ରୋଗ ପ୍ରତିହତକାରୀ ଔଷଧ   ଓ ଏକ ପ୍ରାକୃତିକ ପଦାର୍ଥ   । ରିଉମାଟଏଡ ଆର୍ଥ୍ରାଇଟିସ, ସୋରିଆସିସ, କ୍ରନ୍ ରୋଗ, ନେଫ୍ରୋଟିକ ସିଣ୍ଡ୍ରୋମ   ରୋଗମାନଙ୍କରେ ଓ ପରିତ୍ୟକ୍ତ   ନ ହେବା ନିମନ୍ତେ ଅଙ୍ଗ ପ୍ରତିରୋପଣ   ଆଦି ଅବସ୍ଥାରେ ଏହା ପାଟିରେ ବା ଶିରାଭ୍ୟନ୍ତର ଇଞ୍ଜେକସନ   ଆକାରରେ ଦିଆଯାଏ । ଏହା କେରାଟୋକଞ୍ଜଙ୍କଟିଭାଇଟିସ ସିକା   ବା ଶୁଷ୍କ ଆଖିରେ ଟୋପା ବା ଡ୍ରପ୍   ଆକାରରେ ପକାଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉଚ୍ଚ ରକ୍ତଚାପ, ମୁଣ୍ଡବଥା, ବୃକ୍‌କ ସମସ୍ୟା  , ଅତ୍ୟଧିକ ଲୋମ ବୃଦ୍ଧି ଓ ବାନ୍ତି ହୋଇପାରେ । ପ୍ରତିକ୍ରିୟା ସାଂଘାତିକ ହେଲେ ସଂକ୍ରମଣ ସଂକଟ, ଯକୃତ ସମସ୍ୟା ଓ ଅଧିକ ଲିମ୍ଫୋମା ସଙ୍କଟ ରହେ । ପ୍ରତିକ୍ରିୟା ସଙ୍କଟ କମେଇବା ନିମନ୍ତେ ରକ୍ତରେ ଔଷଧର ସ୍ତର ତଦାରଖ କରିବା ଆବଶ୍ୟକ । ଗର୍ଭାବସ୍ଥାରେ ଅପରିପକ୍ୱ ଜନ୍ମ   ସଙ୍କଟ ରହେ କିନ୍ତୁ ଜନ୍ମ ତୃଟି   ରହିବା ଜଣାଯାଏନାହିଁ । ଲିମ୍ଫୋସାଇଟମାନଙ୍କ   କାମ କମ୍ କରେଇ ସିକ୍ଲୋସ୍ପୋରିନ କାର୍ଯ୍ୟକ୍ଷମ ହୁଏ । ଏହା ସାଇକ୍ଲୋଫିଲିନ   ସ‌ହିତ ଏକ ଯୌଗିକ ସୃଷ୍ଟି କରି କାଲସିନିଉରିନର   ଫସଫାଟେଜ   କ୍ରିୟା ଅବରୋଧ କରେ ଯାହାଦ୍ୱାରାଟି-ଲିମ୍ଫୋସାଇଟମାନଙ୍କ      ପ୍ରଦାହକାରୀ ସାଇଟିକାଇନସ   ପ୍ରସ୍ତୁତି କମିଯାଏ । ସନ ୧୯୭୧ରେ ଟୋଲିପୋକ୍ଲାଡିଅମ ଇନଫ୍ଲାଟମ ନାମକ ଏକ ଫିମ୍ପିରୁ ସିକ୍ଲୋସ୍ପୋରିନ ପ୍ରସ୍ତୁତ କରାଯାଇ ସନ ୧୯୮୩ରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ମାସର ଡୋଜର ହୋଲସେଲ ମୂଲ୍ୟ ପ୍ରାୟ ୧୦୬.୫୦ ଆମେରିକୀୟ ଡଲାର । ଇଂଲଣ୍ଡରେ ଏହାର ଏକ ମାସ ଡୋଜର ମୂଲ୍ୟ ପ୍ରାୟ ୧୨୧.୨୫ ପାଉଣ୍ଡ । ଯୁକ୍ତରାଷ୍ଟ୍ର ଆମେରିକାରେ ଏକାର ଏକ ମାସର ମୂଲ୍ୟ ପ୍ରାୟ ୧୭୨.୯୫ ଆମେରିକୀୟ ଡଲାର ।
ବାସ୍ତବ ସଂଖ୍ୟା ସମୂହରେ ଶୁନ୍ୟ  (୦) ହେଉଛି ଏକ ଯୁଗ୍ମ ସଂଖ୍ୟା  ।  ' ଗାଣିତିକ ଧର୍ମ ଶୁନ୍ୟଦ୍ୱାରା ଯେ କୌଣସି ସଂଖ୍ୟାକୁ ଗୁଣନ କଲେ, ଗୁଣଫଳ ସର୍ବଦା ଶୁନ୍ୟ ହୁଏ । ଶୁନ୍ୟଦ୍ୱାରା ଭାଗଫଳ ଏକ ଅସମ୍ଭବ ପ୍ରକ୍ରିୟା । ଯେ କୌଣସି ସଂଖ୍ୟାରେ ଶୁନ୍ୟ  (୦) ଯୋଗ କଲେ ମୂଳ ସଂଖ୍ୟାର ମୂଲ୍ୟରେ ପରିବର୍ତ୍ତନ ହୁଏ ନାହିଁ  । ଅତଏବ ଶୁନ୍ୟ  (୦)କୁ ଯୋଗାତ୍ମକ ଅଭେଦ କୁହାଯାଏ  ।' ଆଧାର ବାହାର ତଥ୍ୟ 2014-10-09 . : , 831    " "   '
ପ୍ରେମଚନ୍ଦ  ( ୩୧ ଜୁଲାଇ ୧୮୮୦ - ୮ ଅକ୍ଟୋବର ୧୯୩୬) ଜଣେ ହିନ୍ଦୀ ଓ ଉର୍ଦ୍ଦୁ ଭାଷାର ଲେଖକ ଓ ଔପନ୍ୟାସିକ ଥିଲେ  । ତାଙ୍କର ଜନ୍ମ ୩୧ ଜୁଲାଇ, ୧୮୮୦ ମସିହାରେ ଉତ୍ତର ପ୍ରଦେଶ ବନାରସର  (ଏବେକା ବାରଣାସୀ) ଲମହିଠାରେ ହୋଇଥିଲା  । ତାଙ୍କର ପ୍ରକୃତ ନାମ ଥିଲା ଧନପତ୍ ରାୟ ଶ୍ରୀବାସ୍ତବ ଓ ଉପନାମ ନବାବ ରାୟ । ତାଙ୍କର ସବୁ ଲେଖା ଗୁଡ଼ିକରେ ସିଏ ନିଜ ଉପନାମ ହିଁ ବ୍ୟବ‌ହାର କରିଛନ୍ତି । ପ୍ରେମଚନ୍ଦଙ୍କ ଲେଖାଗୁଡ଼ିକ ପଢ଼ି ଖୁସି ହୋଇ ସମାଜରେ ତାଙ୍କ ପ୍ରେମୀମାନେ ତାଙ୍କୁ ମୁନସୀ ପ୍ରେମଚାନ୍ଦ ଭାବେ ପ୍ରସିଦ୍ଧ କରିଛନ୍ତି । ସିଏ ଉର୍ଦ୍ଦୁ ଓ ହିନ୍ଦୀ ଭାଷାରେ ପ୍ରାୟ ୧୫ଟି ଉପାନ୍ୟାସ, ୨୫୦ କ୍ଷୁଦ୍ର ଗଳ୍ପ, କେତେଗୁଡ଼ିଏ ନିବନ୍ଧ ମଧ୍ୟ ଲେଖିଛନ୍ତି । ତାଙ୍କର ଉପନ୍ୟାସ ଗୁଡ଼ିକ ମଧ୍ୟରୁ ସେବାସଦନ, ରଙ୍ଗମଞ୍ଚ, ଗବନ, ନିର୍ମଳା ଓ ଗୋଦାନ ବ‌ହୁ ପ୍ରଚଳିତ । ବାଲ୍ୟ ଜୀବନ ପ୍ରେମଚନ୍ଦଙ୍କ ପିତା ମୁନସି ଅଜାଇବ ଲାଲ ଜଣେ ପୋଷ୍ଟାଲ କିରାନୀ ଥିଲେ । ପ୍ରେମଚାନ୍ଦ ପିଲାବେଳେ ତାଙ୍କ ଗାଁରୁ ଦୁଇ କିଲୋମିଟର ଦୁରରେ ଥିବା ଲାଲପୁର ଗାଁର ଗୋଟିଏ ମାଦ୍ରାସାରେ ପାଠ ପଢ଼ୁଥିଲେ । ମାଦ୍ରାସାକୁ ଗୋଟିଏ ଯୋଗ୍ୟ ସ୍କୁଲ ଭାବରେ ଗଣା ଯାଏ ନାହିଁ । ସେଠାରେ ସେ ଜଣେ ମୌଲଭି  (ମୌଲଭି - ମୁସଲମାନଙ୍କ ଭାଷାରେ ଜଣେ ଧାର୍ମିକ ବିଦ୍ୱାନ)ଙ୍କଠାରୁ ଉର୍ଦ୍ଦୁ ଓ ପାର୍ସୀ ଭାଷାର ଶିକ୍ଷା ଗ୍ରହଣ କରୁଥିଲେ  । ମାତ୍ର ଆଠ ବର୍ଷ ବୟସରେ ତାଙ୍କ ମା ' ଏ ସଂସାର ଛାଡ଼ି ଚାଲିଯାଇଥିଲେ । ଜେଜେମା ତାଙ୍କ ଭରଣ ପୋଷଣର ଦାୟିତ୍ୱ ନେଇଥିଲେ । ମାତ୍ର ୧୫ ବର୍ଷ ବୟସରେ, ନ‌ବମ ଶ୍ରେଣୀରେ ପଢ଼ୁଥିବା ବେଳେ ତାଙ୍କର ବିବାହ ହୋଇଥିଲା । ତାଙ୍କ ସ୍ତ୍ରୀ ତାଙ୍କଠାରୁ ବୟସରେ ବଡ଼ ଓ ଦେଖିବାକୁ ଅସୁନ୍ଦର ଥିଲେ । ତାଙ୍କ ବିବାହର ମାତ୍ର ଏକ ବର୍ଷ ପରେ ତାଙ୍କ ବାପାଙ୍କର ଦେହାନ୍ତ ହୋଇଥିଲା ।
ରବର୍ଟ ମୁଗାବେ ବା ରବର୍ଟ ଗାବ୍ରିଏଲ ମୁଗାବେ  ଇଂରାଜୀ ଭାଷାରେ  ; ୨୧ ଫେବୃଆରୀ ୧୯୨୪   ୬ ସେପ୍ଟେମ୍ବର ୨୦୧୯  ଜିମ୍ବାୱେର ବିପ୍ଲବୀ ଓ ରାଜନୀତିଜ୍ଞ ଥିଲେ ଯିଏ ସନ ୧୯୮୦ରୁ ୧୯୮୭ ପର୍ଯ୍ୟନ୍ତ ଜିମ୍ବାୱେର ସଭାପତି ବା ପ୍ରେସିଡେଣ୍ଟ ପଦବୀରେ ଅଭିଷିକ୍ତ ହୋଇଥିଲେ । ଜିମ୍ବାୱେ ଆଫ୍ରିକାନ ନ୍ୟାସନାଲ ୟୁନିଅନର   ଦଳର ଆସନରେ ୧୯୭୫ରୁ ୧୯୮୦ ପର୍ଯ୍ୟନ୍ତ ରହି ତାଙ୍କର ପରବର୍ତ୍ତୀ ରାଜନୈତିକ ଦଳ ଜିମ୍ବାୱେ ଆଫ୍ରିକାନ ନ୍ୟାସନାଲ ୟୁନିଅନ - ପାଟ୍ରିଓଟିକ ଫ୍ରଣ୍ଟକୁ            ଦିଗ୍‌ଦର୍ଶନ ଦେଇଥିଲେ । ବିଚାର ଧାରାରେ ସେ ୧୯୭୦ ଓ୧୯୮୦ ଦଶକରେ ଆଫ୍ରିକାନ ନ୍ୟାସନାଲିଷ୍ଟ   ଓ ମାର୍କସିସ୍ଟ ଓ ଲେନିନିସ୍ଟ       ଭାବରେ ପରିଚିତ ଥିଲେ ଓ ୧୯୯୦ ପରେ ସୋସିଆଲିସ୍ଟ   ଭାବରେ ପରିଚିତ ହେଲେ । ତାଙ୍କର ନୀତିକୁ ମୁଗାବେଇଜ୍ମ ଭାବରେ ବର୍ଣ୍ଣନା କରାଯାଏ । ଦକ୍ଷିଣ ରୋଡେସିଆର କୁତାମା, ଜିମ୍ବାୱେଠାରେ   ତାଙ୍କର ପିତା, ଗାବ୍ରିଏଲ ମାଟିବିରି, ଜଣେ ବଢ଼େଇ ଥିଲେ ଓ ବୋନା ଗ୍ରାମୀଣ ଶିଶୁମାନଙ୍କ ନିମନ୍ତେ ଜଣେ ଖ୍ରୀଷ୍ଟିଆନ ପ୍ରଶ୍ନୋତ୍ତର ଶିକ୍ଷକ   ଥିଲେ । ଏକ ଗରିବ ପରିବାରରେ ମୁଗାବେ ଜନ୍ମ ଗ୍ରହଣ କରିଥିଲେ । ଫୋର୍ଟ ହାରେ ୟୁନିଭରସିଟିର କୁତାମା କଲେଜରେ   ବିଦ୍ୟାଲାଭ କଲାପରେ ଏକ ସ୍କୁଲ ଶିକ୍ଷକ ଭାବରେ ଦକ୍ଷିଣ ରୋଡେସିଆ, ଉତ୍ତର ରୋଡେସିଆ ଓ ଘାନାରେ   କାର୍ଯ୍ୟରତ ହେଲେ । ଆରମ୍ଭ କଲେ । ସଂଖ୍ୟାଲଘୁ ଗୋରା ଲୋକଙ୍କର ବ୍ରିଟିଶ ସାମ୍ରାଜ୍ୟ   ତାଙ୍କ ନିଜ ମାତୃଭୂମି ଉପରେ ଶାସନ କରୁଥିବା ଦେଖି ସେ କ୍ରୋଧାନ୍ୱିତ ମୁଗାବେ ମାର୍କିସ୍ଟ ହୋଇ କଳା ଲୋକଙ୍କ ଶାସନାଧୀନ ସ୍ୱାଧୀନ ଦେଶ ଗଢ଼ିବା ଲକ୍ଷରେ ଆଫ୍ରିକାନ ନ୍ୟାସନାଲିସ୍ଟ ଦଳରେ ଯୋଗଦାନ କଲେ । ସରକାର ବିରୋଧୀ ଟିପ୍ପଣୀ ଦେଇ ସେ ସନ ୧୯୬୪-୧୯୭୪ ମଧ୍ୟରେ ରାଜଦ୍ରୋହ   ଅପରାଧରେ ଜେଲ ଦଣ୍ଡ ଭୋଗିଥିଲେ । ମୁକ୍ତ ହେବା ପରେ ସେ ମୋଜାମ୍ବିକ‌କୁ ପଳାୟନ କରି ଜାନୁ ବା ଜେଡେଏନ‌ୟୁର ନେତୃତ୍ୱ ନେଇ ଇଆନ ସ୍ମିଥଙ୍କ ଗୋରା ସରକାରଙ୍କ ‌ସ‌ହିତ ଯୁଦ୍ଧ କଲେ ଯାହାକୁ ରୋଡେସିଆନ ବୁସ ୱାର   କୁହାଗଲା । ଇଂଲଣ୍ଡରେ ସେ ଅନିଚ୍ଛା ସତ୍ତ୍ୱେ କଥାବାର୍ତ୍ତା ପରେ ଲାଙ୍କାସାୟାର ହାଉସ ଆଗ୍ରିମେଣ୍ଡ   ଫଳରେ ଶାନ୍ତି ନିମନ୍ତେ ଯୁଦ୍ଧ ବନ୍ଦ କଲେ । ଏହା ପରେ ସେ ସନ ୧୯୮୦ ଦକ୍ଷିଣ ରୋଡେସିଆନ ଜେନେରାଲ ଇଲେକସନରେ  (1980 ) ଜାନୁ-ପିଏଫ ନେତୃତ୍ୱରେ ଜୟଯୁକ୍ତ ହେଲେ  । ରୋଡେସିଆକୁ ଜିମ୍ବାୱେ ନାମ ଦେଇ ସେ ପ୍ରଧାନ ମନ୍ତ୍ରୀ ହେଲେ ଓ ତାଙ୍କ ଶାସନରେ ସ୍ୱାସ୍ଥ୍ୟଯତ୍ନ ଓ ଶିକ୍ଷାକୁ ଅଗ୍ରାଧିକାର ଦିଆଗଲା ଯଦିଓ ତାଙ୍କର ସୋସିଆଲିସ୍ଟ   ଶାସନ କରିବା ଇଚ୍ଛା ଥିଲା, ତ‌ଥପି ସେ ପୂର୍ବଭଳି କଞ୍ଜରଭେଟିଭ ଇକୋନୋମିକ ପଲିସି ଅନୁସାରେ କାମ କଲେ । ରୋଡେସିଆରେ ଏମରସନ ମାଙ୍ଗାଗ୍ୱାଙ୍କୁ ସେ ଲିବରେସନ ଆନ୍ଦୋଳନରେ ଯୋଗ ଦେବାକୁ ପ୍ରବର୍ତ୍ତାଇଥିଲେ ଓ ଭବିଷ୍ୟତରେ ନିଜେ ସଭାପତି ହେବେ ବୋଲି ଆଶା ଦେଇଥିଲେ । ମୁଗାବେଙ୍କର ପିତାମହ ଊନବିଂଶ ଶତାବ୍ଦୀରେ କନସ୍ଟାଣ୍ଟିନ କାରିଗାମୋମ୍ବେ ବା ମାଟିବିରି ଥିଲେ ଓ ରାଜା ଲୋବେଙ୍ଗୁଲେଙ୍କ ସେବାରେ ନିଯୁକ୍ତ ଥିଲେ ଓ ଜଣେ ଶକ୍ତିଶାଳୀ ଲୋକ ଥିଲେ । ସଂଖ୍ୟାଧିକ ଗୋରା ଲୋକଙ୍କର ଏମିଗ୍ରେସନ ପରିପ୍ରେକ୍ଷୀରେ ମୁଗାବେଙ୍କର ଜାତି ମିଳାମିଶା ଡାକରା ଫଳପ୍ରଦ ହେଲାନି ଓ ଜିମ୍ବାୱେ ଆଫ୍ରିକାନ ପିଉପ୍ଲସ ୟୁନିଅନ ସ‌ହ ସମ୍ପର୍କ ମଧ୍ୟ ତିକ୍ତ ହେବାକୁ ଲାଗିଲା ।
ଗୀତା ଫୋଗତ (ଜନ୍ମ ୧୫ ଡିସେମ୍ବର ୧୯୮୮)ଜଣେ ମୁକ୍ତକୁସ୍ତିବାଜ଼ ଖେଳାଳି ଓ ପ୍ରଥମ ଭାରତିଅ ଯିଏ ୨୦୧୦ କମନୱେଲ୍‌ଥ ଗେମ୍ସରେ ଭାରତ ପାଇଁ କୁସ୍ତିରେ ସ୍ୱର୍ଣ୍ଣ ପଦକ ଜିତିିଥିଲେ ।ସେ ଅଲମ୍ପିକ ସମରଗେମ୍ସ ପାଇଁ ଯୋଗ୍ୟତାପ୍ରାପ୍ତ କରିଥିବା ଭାରତର ପ୍ରଥମ ମହିଳା କୁସ୍ତିଖେଳାଳୀ। ବ୍ୟକ୍ତିଗତ ଜୀବନ ଓ ପରିବାର ସେ ହରିୟାଣା ରାଜ୍ୟର, ଭିୱାଣୀ ଜିଲ୍ଲାର ବାଲାଲୀ ଗ୍ରାମରେ ଜନ୍ମ ଗ୍ରହଣ କରିଥିଲେ।ତାଙ୍କ ପିତା ମହାବୀର ସିଂ ଫୋଗତ ଜଣେ ପୁର୍ବୋକ୍ତ କୁସ୍ତିଖେଳାଳୀ ଓ ଧ୍ୟାନଚାନ୍ଦ ପୁରସ୍କାର ବିଜେତା। ସେ ଗୀତାଙ୍କ ତାଲିମଦାତା ମଧ୍ୟ। ତାଙ୍କ ଭାଇ ଭିନେଶ ଫୋଗତ ଓ ଭଉଣୀ ବବିତା କୁମାରୀ ମଧ୍ୟ କମନୱେଲ୍‌ଥ ଗେମ୍ସରେ ସ୍ୱର୍ଣପଦକ ବିଜେତା।ଦୁହେଁ ନିଜ ନିଜର ଶ୍ରେଣୀ ଅନୁସାରେ କମନୱେଲ୍‌ଥରେ ପଦକ ଜିତିଥିଲେ।ଗୀତାଙ୍କ ଅନ୍ୟ ଏକ ଛୋଟ ଭଉଣୀ ରିତୁ ଫୋଗତ ଜଣେ ଅନ୍ତର୍ରାଷ୍ଟ୍ରୀୟ କୁସ୍ତିଖେଳାଳୀ, ସେ ମଧ୍ୟ ୨୦୧୬ କମନୱେଲ୍‌ଥ ଗେମ୍ସରେ ସ୍ୱର୍ଣ୍ଣ ପଦକ ଜିତିଛନ୍ତି। ସେ ୨୦୧୬ ୨୦ ନଭେମ୍ବରରେ ପବନ କୁମାରଙ୍କୁ ବାହା ହୋଇଥିଲେ। ପବନ କୁମାର ମଧ୍ୟ ଜଣେ ଅନାର୍ରାଷ୍ଟ୍ରୀୟ କୁସ୍ତି ଖେଳାଳି।
ଗୀତା ଜୁତସୀ ଜଣେ ଭାରତୀୟ ମହିଳା ଟ୍ରକ ଓ ଫିଲଡ ଆଥଲେଟ । ସେ ୮୦୦ ମିଟର ଓ ୧୫୦୦ ମିଟର ଦୌଡ ପ୍ରତିଯୋଗିତାରେ ଅନେକ ଜାତୀୟ ଓ ଏସୀୟ କ୍ରୀଡ଼ା ରେକର୍ଡ ହାସଲ କରିଥିଲେ । ତାଙ୍କର ଜନ୍ମ ଡିସେମ୍ବର ୨ ତଋ୮କ୍ଷ ୧୯୫୬ ମସିହାରେ ହେଇଥିଲା । ଗୀତା ୧୯୭୮ ମସିହା ଏସୀୟ କ୍ରୀଡ଼ାରେ ବେଂକକଠାରେ ସ୍ୱର୍ଣ ପଦକ ହାସଲ କରିବା ସହ ୧୯୮୨ ମସିହାରେ ରୌପ୍ୟ ପଦକ ପାଇଥିଲେ । ସେହି ପ୍ରତିଯୋଗିତା ଗୁଡିକରେ ସେ ୧୫୦୦ ମିଟର ଦୌଡରେ ମଧ୍ୟ ରୌପ୍ୟ ପଦକ ପାଇଥିଲେ । ୧୯୮୨ ମସିହାରେ ନୂଆ ଦିଲ୍ଲୀଠାରେ ହେଇଥିବା ଏସୀୟ କ୍ରୀଡ଼ାରେ ତାଙ୍କୁ ଭାରତୀୟ ଆଥଲେଟ ଦଳ ତରଫରୁ ଶପଥ ନେବାର ସମ୍ମାନ ଦିଆ ଯାଇଥିଲା । ତାଙ୍କର କ୍ରୀଡ଼ା ଉପଲବ୍ଧି ପାଇଁ ଭାରତ ସରକାରଙ୍କ ତରଫରୁ ତାଙ୍କୁ ସମ୍ମାନଜନକଅର୍ଜୁନ ପୁରସ୍କାର ତଥା ପଦ୍ମଶ୍ରୀ ପୁରସ୍କାର ଦିଆ ଯାଇଥିଲା । ସେ ଅନେକ ଭାରତୀୟ ମହିଳା କ୍ରୀଡାବିଦ ମାନଙ୍କ ପାଇଁ ଉଦାହରଣ ଓ ଆଦର୍ଶ ପାଲଟିଥିଲେ । ଏଭେରେଷ୍ଟ ପର୍ବତ ଚଢିବାରେ ପ୍ରଥମ ଭାରତୀୟ ମହିଳା ହେଇଥିବା ବଛେନ୍ଦ୍ରି ପାଲ ତାଙ୍କଦ୍ୱାରା ପ୍ରେରଣା ପାଇଥିଲେ । ଗୀତା ଯୁତସୀ ତତ୍ କାଳୀନ ପ୍ରଧାନ ମନ୍ତ୍ରୀ ଇନ୍ଦିରା ଗାନ୍ଧୀଙ୍କ ସହ ଉଠେଇ ଥିବା ଫଟୋ ଦେଖି ପିଲା ଦିନରୁ ବଛେନ୍ଦ୍ରି ନିଜେ ମଧ୍ୟ ଜାତୀୟ ସ୍ତରର ଆଥଲେଟ ହେବା ପାଇଁ ପ୍ରେରଣା ପାଇଥିଲେ । ଗୀତାଙ୍କ କୋଚ ଥିଲେ ମହମ୍ମଦ ଇଲିୟାସ ବାବର । ଗୀତା ୧୭ ବର୍ଷ ଧରି ଆମେରିକାରେ ଅବସ୍ଥାନ କରିବା ପରେ ୨୦୦୨ ମସିହାରେ ଭାରତ ପ୍ରତ୍ୟାବର୍ତନ କରି ଭାରତୀୟ ଜୁନିଅର ବାଳିକା ଆଥଲେଟ ମାନଙ୍କୁ ୮୦୦ ମିଟର ଓ ୧୫୦୦ ମିଟର ଦୌଡରେ ତାଲିମ ଦଉଛନ୍ତି ।
ଯୋରନ୍ଦା ପ୍ରପାତ, ଶିମିଳିପାଳ ଜାତୀୟ ଉଦ୍ୟାନର କେନ୍ଦ୍ରାଞ୍ଚଳରେ ଅବସ୍ଥିତ ଏକ ଜଳପ୍ରପାତ । ଏହା ଏକ ଭାରତୀୟ ରାଜ୍ୟ, ଓଡ଼ିଶାର ମୟୁରଭଞ୍ଜ ଜିଲ୍ଲା ଅନ୍ତର୍ଗତରେ ଆସୁଅଛି । ଏହି ଜଳପ୍ରପାତର ନିକଟରେ ବରେହିପାଣି ଜଳପ୍ରପାତ ମଧ୍ୟ ଅବସ୍ଥିତ । ଯୋରନ୍ଦା ପ୍ରପାତ, ଉଚ୍ଚତା ହିସାବରେ ଭାରତର ୧୯ତମ ଉଚ୍ଚତମ ଜଳପ୍ରପାତ ଅଟେ । ପ୍ରପାତ ଯୋରନ୍ଦା ପ୍ରପାତର ଉଚ୍ଚତା ୧୫୦ ମିଟର  (୪୯୦ ଫୁଟ) ଗୋଟିଏ ଉଚ୍ଚା ପାହାଡ଼ରୁ ପାଣି ବାହାରି ତଳେ ଟିକିଏ ବିଛୁରିତ ହୋଇ ପଡିଥାଏ  ।
ଆମସ ସଟନ  ୧୮୦୨ ସେଭେନୋକ   କେଣ୍ଟରେ  ୧୭ ଅଗଷ୍ଟ ୧୮୫୪ କଟକ, ଓଡ଼ିଶାରେ  ଜଣେ ଇଂରେଜ ଜେନେରାଲ ବାପ୍ଟିଷ୍ଟ ମିଶନାରୀ ଥିଲେ ଯିଏ ହିମ୍ନ ଲେଖକ ଥିଲେ । ସେ ଓଡ଼ିଆ ଭାଷାରେ ପ୍ରଥମ ଇଂରାଜୀ ବ୍ୟାକରଣ ୧୮୩୧ ମସିହାରେ ଲେଖିଥିଲେ, ସନ ୧୮୩୯ରେ ଇତିହାସ, ଓ ସନ ୧୮୪୦ରେ ଭୂଗୋଳ, ତା ପରେ ସନ ୧୮୪୧-୪୩ରେ ପ୍ରଥମ ଓଡ଼ିଆ ବ୍ୟାକରଣ ଲେଖିଥିଲେ, ଓ ଓଡ଼ିଆ ଭାଷାରେ ବାଇବେଲ ଅନୁବାଦ କରିଥିଲେ । ସେ ଗୋଟିଏ ଭଜନର ସ୍ୱର ସଂଯୋଜନା କରିଥିଲେ ଯାହା ଅଲ୍ଡ ଲାଙ୍ଗ ସାଇନେ: ହେଲ, ସୁଇଟେସ୍ଟ, ଡିଅରେସ୍ଟ ଟାଇ  " "  ,.  ସ୍ୱରରେ ଗାଇବା ନିମନ୍ତେ ଲେଖାଥିଲା । ସେ ସନ ୧୮୩୫ରେ ମିଶନ ଟୁ ଓଡ଼ିଶାର ଇତିହାସ:ଜଗନ୍ନାଥ ମନ୍ଦିର ସ୍ଥଳ ବିଷୟରେ ଲେଖିଥିଲେ । ଜୀବନୀ ଆମସ ସଟନ‌ଙ୍କୁ ୨୧ ବର୍ଷ ବୟସ ହୋଇଥିଲା ବେଳେ ଜେନେରାଲ ବାପଟିସ୍ଟ ଫରେନ ମିଶନାରୀ ସୋସାଇଟି ତାଙ୍କୁ ମିଶନାରୀ ସେବା ନିମନ୍ତେ ନିଯୁକ୍ତ କଲା । ଡର୍ବିରେ ଥିବା କନେକସନର ମିଶନାରୀ ସୋସାଇଟିରେ ତାଙ୍କୁ ଏହି ପଦବୀ ନିମନ୍ତେ ଶିକ୍ଷା ଦିଆଯାଇଥିଲା । ହୋମ ମିନିସ୍ଟ୍ରିରେ କିଛି ଦିନ କାମ କଲାପରେ ବାପଟିସ୍ଟ ମିଶନାରୀ ସୋସାଇଟି ସନ ୧୮୨୪ରେ ତାଙ୍କୁ ମିଶନାରୀ ଭାବରେ ଭାରତ ପଠାଇଲେ, ଏହାର ଦୁଇ ବର୍ଷ ପୂର୍ବରୁ ପ୍ରଥମ ଦୁଇ ବାପଟିସ୍ଟ ଉଇଲିୟମ ବାମ୍ପଟନ ଓ ଜେମସ୍ ପେଗ ଓଡ଼ିଶା ଆସିଥିଲେ । ପତ୍ନୀ ଚାରଲୋଟ ସଟନ‌ଙ୍କ ସ‌ହିତ ସେ ଜାହାଜରେ କଲିକତା ଆସିଲେ ଓ ପରେ କଟକରେ ୧୧ ମାର୍ଚ୍ଚ ୧୮୨୫ତାରିଖ ଦିନ ମିଶନାରୀ କାମରେ ଯୋଗଦାନ କଲେ । ସେଠାରେ ପ‌ହଞ୍ଚିବାର ପରେ ପରେ ତାଙ୍କ ପତ୍ନୀଙ୍କର ଦେହାନ୍ତ ହେଲା ଓଡ଼ିଶାର ପୁରୀରେ; ପରେ ଜଣେ ଆମେରିକୀୟ ବାପଟିସ୍ଟ ମିଶନାରୀଙ୍କ ବିଧବା ଜେମ୍ସ କୋଲମ୍ୟାନଙ୍କୁ ସେ ଦ୍ୱିତୀୟ ବିବାହ କରିଥିଲେ ।
ରୂପଶ୍ରୀ ମହାପାତ୍ର, ଜଣେ ମାହାରୀ ଏବଂ ଓଡ଼ିଶୀ ନୃତ୍ୟଶିଳ୍ପୀ । ମାହାରୀ ନୃତ୍ୟକୁ ଦେଶବିଦେଶରେ ପହଞ୍ଚାଇ ପାରିଥିବା ଏହି ନୃତ୍ୟାଙ୍ଗନା, ପିଲାବେଳେ ଠିକ ଭାବେ ଚାଲି ପାରୁନଥିଲେ । ତାଙ୍କ ପିତା ହରିହର ମହାପାତ୍ର, ଶ୍ରୀମନ୍ଦିରରେ ଥିବା ବିଶ୍ୱନାଥଙ୍କୁ ପୂଜାକରିବାରୁ, ସେ ସୁସ୍ଥ ହୋଇଥିଲେ । ପୁରୀରେ ଆଖଡ଼ାରେ, ପୁଅମାନଙ୍କୁ ନାଚୁଥିବାର ଦେଖି, ସେ ଓଡ଼ିଶୀ ନୃତ୍ୟ ପ୍ରତି ଆକର୍ଷିତ ହୋଇପଡିଥିଲେ । ଓଡ଼ିଶୀ ନୃତ୍ୟରୁ ଆରମ୍ଭକରି, ରୂପଶ୍ରୀ ପ୍ରାୟ ୭ବର୍ଷ ବୟସରୁ ମାହାରୀ ନୃତ୍ୟ ନାଚି ଆସୁଛନ୍ତି । ରୂପଶ୍ରୀ, ଗୁରୁ ପଙ୍କଜ ଚରଣ ଦାସଙ୍କଠାରୁ ନୃତ୍ୟ ଶିକ୍ଷାଲାଭ କରିଛନ୍ତି ଓ ଦେବଦାସୀ ହରପ୍ରିୟା ଦେବୀ, ଶଶିମଣୀ ଦେବୀ ଓ ପରଶମଣୀ ଦେବୀଙ୍କଠାରୁ ମାହାରୀ ନୃତ୍ୟର କୌଶଳ ଆୟତ୍ତ କରିଛନ୍ତି । ନୃତ୍ୟ ପରିବେଷଣ ସହ, ପୁରୀ ଓ ଭୁବନେଶ୍ୱରଠାରେ, ନିଜର ଦୁଇଟି ନୃତ୍ୟ ଶିକ୍ଷାନୁଷ୍ଠାନ ମାଧ୍ୟମରେ ସେ ମାହାରୀ ନୃତ୍ୟ ଶିକ୍ଷାଦାନ କରିଆସୁଛନ୍ତି । କାଲିଫର୍ନିଆ ଓ ଜର୍ମାନୀ ବିଶ୍ୱବିଦ୍ୟାଳୟର ଛାତ୍ରୀମାନେ, ତାଙ୍କ ନିକଟକୁ ମାହାରୀ ନୃତ୍ୟ ଉପରେ ଗବେଷଣା କରିବାକୁ ଆସୁଛନ୍ତି ।
ପୂର୍ଣ୍ଣଚ୍ଛେଦ  (ପୂର୍ଣ୍ଣବିରାମ ଓ ଦେଶଜ ବ୍ୟବହାରରେ ପୂର୍ଣ୍ଣଛେଦ ନାମରେ ଜଣା) କୌଣସି ଲେଖାକୁ ପଢ଼ିଲା ବେଳେ ପଢ଼ା ଅଧିକ ସମୟ ଧରି ସ୍ଥଗିତ ରଖିବା ପାଇଁ ବ୍ୟବହୃତ ଏକ ଓଡ଼ିଆ ସୁଚକ ଚିହ୍ନ  । ଏହାର ସମାନ କାମ ଇଂରାଜୀରେ ଏକ ବିନ୍ଦୁ  (.) ହୋଇଥାଏ ଓ ଫୁଲଷ୍ଟପ ବା ପିରିୟଡ଼ ନାମରେ ପରିଚିତ  । ବ୍ୟତ୍ପୁତ୍ତି ଏହା ଏକ ବିଶେଷ୍ୟ । ଦୁଇଟି ଶବ୍ଦ ପୂର୍ଣ୍ଣ  (ପୂରା) ଓ ଛେଦ  (କଟା ହେବା) ସନ୍ଧିଦ୍ୱାରା ମିଳିତ ହୋଇ ଏହି ଶବ୍ଦ ତିଆରି କରିଛନ୍ତି  ।
କାୱାସାକି ଡିଜିଜ ବା କାୱାସାକି ରୋଗ  (ଇଂରାଜୀ ଭାଷାରେ ) ଏକ ରୋଗ ଯେଉଁଥିରେ ସାରା ଶରୀରରେ ରକ୍ତନଳୀପ୍ରଦାହ   ହୁଏ  । ଏହାର ସାଧାରଣ ଲକ୍ଷଣ ଜ୍ୱର ୫ ଦିନରୁ ଅଧିକ ସମୟ ରହିପାରେ ଓ ଜ୍ୱର ନିବାରକ ଔଷଧଦ୍ୱାରା ଉପଶମ ହୁଏନି, ବେକର ଲସିକା ଗ୍ରନ୍ଥି ବଢ଼ିଯାଏ ଓ ଆଖି, ଓଠ, ପାପୁଲି, ଯୌନାଙ୍ଗ ତ‌ଥା ପାଦତଳ ସ୍ଥାନମାନଙ୍କରେ ରାସ୍ ହୁଏ । ସୋର ଥ୍ରୋଟ ଓ ତରଳ ଝାଡ଼ା ଇତ୍ୟାଦି ଲକ୍ଷଣ ମଧ୍ୟ ଦେଖାଯାଏ । ଲକ୍ଷଣ ଆରମ୍ଭ ହେବାର ୩ ସପ୍ତାହ ମଧ୍ୟରେ ହାତ ଓ ପାଦ ଚମଡ଼ାରୁ ଚୋପା ଛାଡ଼ିଯାଏ । ତାପରେ ରୋଗ ଉପଶମ ହେବାକୁ ଲାଗେ । କେତେକ ପିଲାଙ୍କର ହୃତ୍‌ପିଣ୍ଡରେ କରୋନାରୀ ଆର୍ଟେରି  (ଧମନୀ) ଆନିଉରିଜ୍ମ   ହୁଏ  । ଏହି ରୋଗର କାରଣ ଅଦ୍ୟାବଧି ଅଜ୍ଞାତ ଅଛି । ଜେନେଟିକ ସମ୍ବେଦନଶୀଳତା ଯୋଗୁ ସଂକ୍ରମଣ ହେଲେ ଅଟୋଇମ୍ମ୍ୟୁନ ପ୍ରତିକ୍ରିୟା ହେବା ବିଶ୍ୱାସ କରାଯାଏ । ଜନସାଧାରଣଙ୍କ ମଧ୍ୟରେ ଏହା ବ୍ୟାପେନାହିଁ । ଲୋକର ଲକ୍ଷଣ ଓ ଚିହ୍ନ ଦେଖି ରୋଗ ନିର୍ଣ୍ଣୟ କରାଯାଏ । ଇକୋକାର୍ଡ଼ିଓଗ୍ରାମ   ଓ ରକ୍ତ ପରୀକ୍ଷା କରି ରୋଗ ନିର୍ଣ୍ଣୟ ସମର୍ଥନ କରାଯାଏ । ସ୍କାରଲେଟ ଜ୍ୱର ଓ ଜୁଭେନାଇଲ ରିଉମାଟଏଡ ଆର୍ଥ୍ରାଇଟିସ   ରୋଗମାନଙ୍କରେ ଏହି ରୋଗ ଲକ୍ଷଣ ଭଳି ପ୍ରଦର୍ଶନ ହୁଏ । ପ୍ରାରମ୍ଭିକ ଚିକିତ୍ସାରେ ଆସ୍ପିରିନ   ଓ ଇମ୍ମ୍ୟୁନୋଗ୍ଲବ୍ୟୁଲିନ   ଦିଆଯାଏ । ଏହି ଚିକିତ୍ସା ଫଳରେ ଜ୍ୱର ୨୪ ଘଣ୍ଟା ମଧ୍ୟରେ ଉପଶମ ହୋଇଯାଏ ଓ ରୋଗୀ ସମ୍ପୁର୍ଣ୍ଣ ଆରୋଗ୍ୟ ହୁଏ । କରୋନାରୀ ଧମନୀ ରୋଗ‌ଗ୍ରସ୍ତ ହୋଇଥିଲେ ବେଳେବେଳେ ଅପରେଶନ ଆବଶ୍ୟକ ହୁଏ । ଚିକିତ୍ସିତ ନ ହେଲେ ୨୫% ଲୋକଙ୍କର କରୋନାରୀ ଧମନୀ ସମସ୍ୟା ହୁଏ ଓ ପ୍ରାୟ ୧% ଲୋକ ମରିଯାଆନ୍ତି । ଚିକିତ୍ସା ପାଇଲେ ମାତ୍ର ୦.୧୭% ଲୋକଙ୍କର ମୃତ୍ୟୁ ସଙ୍କଟ ହୁଏ । କାୱାସାକି ଡିଜିଜ କ୍ୱଚିତ ହୁଏ । ପ୍ରତି ୧୦୦,୦୦୦ ଲୋକରେ ୧୨୪ ଜଣଙ୍କୁ ଏହି ରୋଗ ଜାପାନରେ ହୁଏ, ଅନ୍ୟତ୍ର ୮ରୁ ୬୭ ଜଣକୁ ହୁଏ । ୫ ବର୍ଷ ଅତିକ୍ରମ କରିବା ପରେ ଏହି ରୋଗ ସାଧାରଣତଃ କମ ଦେଖାଯାଏ । ଝିଅଙ୍କ ଅପେକ୍ଷା ପୁଅମାନେ ଅଧିକ ଆକ୍ରାନ୍ତ ହୁଅନ୍ତି । ଜାପାନର ଟୋମିସାକୁ କାୱାସାକି   ପ୍ରଥମେ ଏହି ରୋଗ ବିଷୟ ବର୍ଣ୍ଣନା କରିଥିଲେ ।
ଅମାବାସ୍ୟାର ଚନ୍ଦ୍ର ହେଉଛି ବାରିଷ୍ଟର ଗୋବିନ୍ଦ ଦାସଙ୍କଦ୍ୱାରା ଓଡ଼ିଆ ଭାଷାରେ ଲିଖିତ ଏକ ସାମାଜିକ ଉପନ୍ୟାସ । ଏହା ଥିଲା ଦାସଙ୍କଦ୍ୱାରା ଲିଖିତ ପ୍ରଥମ ପୁସ୍ତକ । ବିଷୟବସ୍ତୁ ଉପନ୍ୟାସଟିର ମୁଖ୍ୟ ଚରିତ୍ର ରମେଶ କାଉଲ । କାଉଲଙ୍କର ଜୀବନ ସଂଘର୍ଷକୁ ନେଇ ଉପନ୍ୟାସଟି ଗତିଶୀଳ । ଉପନ୍ୟାସଟିର ଭିତ୍ତିଭୂମି ଭାବରେ ଲେଖକ ଆମେରିକୀୟ ସାହିତ୍ୟିକ ମାର୍କ ଟ୍ୱେନଙ୍କର ଏକ ଉକ୍ତି  ଏଭ୍‌ରି ମ୍ୟାନ୍‌ ଇଜ୍‌ ଏ ମୁନ୍‌ ଆଣ୍ତ୍‌ ହାଜ୍‌ ଏ ଡାର୍କ ସାଇଡ୍‌ ହୁଇଚ୍‌ ହି ନେଭର‌୍‌ ସୋଜ୍‌ ଟୁ ଏନିବଡ଼ି।  ପ୍ରତ୍ୟେକ ଲୋକ ହେଉଛି ଏକ ଚନ୍ଦ୍ର ଏବ  ତା ର ଏକ ଅନ୍ଧାରି ପାର୍ଶ୍ବ ଅଛି ଯାହା ସେ କାହାରିକୁ ହେଲେ ଦେଖାଏ ନାହିଁ କୁ ଉଦ୍ଧାର କରିଛନ୍ତି । କାଉଲଙ୍କୁ ଏକ ମଦ୍ୟପ, ଲମ୍ପଟ, ଚରିତ୍ରହୀନ ଓ କକ୍ଷଚ୍ୟୁତ ବ୍ୟକ୍ତି ଭାବରେ ଉପସ୍ଥାପନ କରାଯାଇଛି । କିନ୍ତୁ ଚନ୍ଦ୍ରର ଅନ୍ଧାରି ପାର୍ଶ୍ୱ ପରି କାଉଲଙ୍କର ଏକ ମାନବୀୟ ପାର୍ଶ୍ୱ ରହିଛି । କାଉଲ ସମାଜପ୍ରତି ନିସ୍ୱାର୍ଥପର ଓ ନିଜେ ଭଲ ପାଉଥିବା ବ୍ୟକ୍ତି ପାଇଁ ନିଜର ସର୍ବସ୍ୱ ତ୍ୟାଗ କରି ଏକ ମହନୀୟତାର ପରିଚୟ ମଧ୍ୟ ଦେଇଛନ୍ତି । ଲେଖକ ପରିଚିତି ଏହି ଉପନ୍ୟାସର ଲେଖକ ହେଉଛନ୍ତି ଆଇନଜୀବୀ ସ୍ୱର୍ଗତ ଶ୍ରୀ ଗୋବିନ୍ଦ ଚନ୍ଦ୍ର ଦାସ ଯାହାଙ୍କୁ କି ଭାରତୀୟ ସୁପ୍ରିମ କୋର୍ଟ‍‍ ବାର୍‍ର ପ୍ରଥମ ଓଡ଼ିଆ ଓକିଲ ଭାବରେ ବିବେଚନା କରାଯାଏ । ପରେ ସେ ୧୯୮୦ ଏବଂ ୧୯୯୮ରେ ଓଡ଼ିଶା ସରକାରଙ୍କ ଆଡଭୋକେଟ ଜେନେରାଲ ହୋଇଥିଲେ । ପ୍ରକାଶନ ଅମାବାସ୍ୟାର ଚନ୍ଦ୍ର ଉପନ୍ୟାସ ପ୍ରଥମେ ୧୯୬୪ ମସିହା ଡିସେମ୍ବର ମାସରେ ମୁଦ୍ରଣ ହୋଇଥିଲା । ଏହାର ପ୍ରକାଶକ ହେଉଛନ୍ତି ଓଡ଼ିଶା ବୁକ୍‍ ଷ୍ଟୋର, କଟକ । ଉପନ୍ୟାସଟିର ଲୋକପ୍ରିୟତା ଯୋଗୁଁ ଏହାର ଦଶମ ମୁଦ୍ରଣ ୧୯୮୪ ବାହାରିଥିଲା ଏବଂ ୨୦୧୧ ସୁଦ୍ଧା ଏହାର ଅଷ୍ଟବିଂଶ ମୁଦ୍ରଣ ବାହାରିଥିଲା ।
ଜୋଲ୍ମିଟ୍ରିପ୍ଟାନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଜୋମିଗ, ହେଉଛି ଏକ ଔଷଧ ଯାହା ଅଧକପାଳି ଓ କ୍ଲଷ୍ଟର ମୁଣ୍ଡବିନ୍ଧା ପାଇଁ ବ୍ୟବହୃତ ହୋଇପାରେ । ଏହା ପାଟିରେ ବଟିକା କିମ୍ବା ନାକ ସ୍ପ୍ରେ ଭାବରେ ବ୍ୟବହୃତ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଝିମଝିମ, ଅଇ, ଶୁଖିଲା ପାଟି ଏବଂ ମୁଣ୍ଡ ବୁଲାଇବା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଔଷଧର ଅତ୍ୟଧିକ ବ୍ୟବହାର ମୁଣ୍ଡବିନ୍ଧା ହୋଇପାରେ। ଗୁରୁତର ପାର୍ଶ୍ୱ ପ୍ରତିକ୍ରିୟାରେ କରୋନାରୀ ଭାସୋସ୍ପାଜ୍ମ, ଷ୍ଟ୍ରୋକ, ଉଚ୍ଚ ରକ୍ତଚାପ, ଆନାଫାଇଲକ୍‌ସିସ ଏବଂ ସେରୋଟୋନିନ୍ ସିଣ୍ଡ୍ରୋମ ହୋଇପାରେ । ଗର୍ଭାବସ୍ଥାରେ କିମ୍ବା ସ୍ତନ୍ୟପାନ ସମୟରେ ବ୍ୟବହାର ସୁରକ୍ଷିତ କି ନାହିଁ ତାହା ଅସ୍ପଷ୍ଟ ରହିଛି । ଏହା ଏକ ଟ୍ରିପଟାନ ଯାହା ଏକ ସିଲେକ୍ଟିଭ୍ ସେରୋଟୋନିନ୍ ରିସେପ୍ଟରର ଆଗୋନିଷ୍ଟ ୧ବି ଓ ୧ଡି  (1 ଏବଂ 1 ) ଉପ-ପ୍ରକାର ଭାବରେ କାର୍ଯ୍ୟ କରେ  । ୧୯୯୦ ମସିହାରେ ଜୋଲ୍ମିଟ୍ରିପ୍ଟାନ ପେଟେଣ୍ଟ ହୋଇଥିଲା ଏବଂ ୧୯୯୭ରେ ଡାକ୍ତରୀ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ ଅଟେ । ଯୁକ୍ତରାଷ୍ଟ୍ରରେ ୬ ମାତ୍ରାର ଔଷଧର ମୂଲ୍ୟ ୨୦୨୧ ସୁଦ୍ଧା ୩୦ ଡଲାର ଥିଲା । ଯୁକ୍ତରାଜ୍ୟରେ ଏହି ପରିମାଣର ମୂଲ୍ୟ ୨୦୨୦ ସୁଦ୍ଧା ପ୍ରାୟ ୧୨ ପାଉଣ୍ଡ ଥିଲା ।
ସୀତାଦେବୀ ଖାଡ଼ଙ୍ଗା  (୧୯୦୨ - ୧୯୮୩) ଜଣେ ମହିଳା ସ୍ୱାଧୀନତା ସଂଗ୍ରାମୀ ତଥା ନାଟ୍ୟକାର  । ସେ ଏକାଧାରରେ ଜଣେ ଲେଖିକା, ପ୍ରାବନ୍ଧିକା, ଔପନ୍ୟାସିକା ତଥା ଅନୁବାଦିକା । ସୀତାଦେବୀ ଖାଡ଼ଙ୍ଗାଙ୍କ ଜନ୍ମ ୧୯୦୨ ମସିହାରେ ଗଞ୍ଜାମ ଜିଲ୍ଲାର ଆସ୍କାରେ ହୋଇଥିଲା । ତାଙ୍କ ପିତା ହରିହର ପଣ୍ଡା ସେ ସମୟରେ ନିଜ ଜିଲ୍ଲାରେ ଜଣେ ଆଗଧାଡ଼ିର ଓକିଲ ଓ ସ୍ୱାଧୀନତା ସଂଗ୍ରାମୀ ମଧ୍ୟ ଥିଲେ । ସୀତାଦେବୀ କୌଣସି ବିଦ୍ୟାଳୟ କିମ୍ବା ସଂସ୍ଥାନରୁ ଔପଚାରିକ ଶିକ୍ଷା ଗ୍ରହଣ କରିନଥିଲେ । କିନ୍ତୁ ପାରିବାରିକ ପ୍ରେରଣା ତାଙ୍କୁ ଜୀବନରେ ସଫଳତା ଦେଇଥିଲା । ଓଡ଼ିଆ ସାହିତ୍ୟକୁ ଅବଦାନ ସୀତାଦେବୀ ବିଭିନ୍ନ ନାଟକର କାହାଣୀ ତଥା ପୁସ୍ତକ ଲେଖି ନିଜର ଏକ ଭିନ୍ନ ପରିଚୟ ସୃଷ୍ଟି କରିଯାଇଛନ୍ତି । ତାଙ୍କ ଲିଖିତ ନାଟକ ଗୁଡ଼ିକ ମଧ୍ୟରୁ ସହୋଗର, ନାରୀ, ମନ୍ଦିର ପ୍ରବେଶ, ନୈଷ୍ଠିକ, ନିଷ୍ପତ୍ତି, ପ୍ରାଚୀନ, ପନ୍ଥ, ବସୁଧାର ପୀଡ଼ା, ମାତୃହୀନ ଇତ୍ୟାଦି । ଏହାସହ ସେ ଅନେକ ଉପନ୍ୟାସ ମଧ୍ୟ ଲେଖିଛନ୍ତି । ସେଗୁଡିକ ହେଲା, ପୋଷ୍ୟପୁତ୍ର, ପ୍ରତ୍ୟାବର୍ତ୍ତନ, ଅଗ୍ରଜ ଇଥ୍ୟାଦି । ଏହି ନାଟକ ତଥା ପୁସ୍ତକ ଗୁଡ଼ିକ ସମାଜର ବିଭିନ୍ନ ସମସ୍ୟା ଉପରେ ଆଧାରିତ । ଯାହା ସମାଜ ପାଇଁ ପରିବର୍ତ୍ତନର ବାର୍ତ୍ତା ନେଇ ଆସିଥାଏ । ରାଜନୀତି ଜୀବନ ସୀତାଦେବୀ ଗଞ୍ଜାମ ଜିଲ୍ଲା କଂଗ୍ରେସ ଦଳରେ ଜଣେ ସକ୍ରିୟ ରାଜନେତା ଭାବେ କାର୍ଯ୍ୟରତ ଥିଲେ । ସ୍ୱାଧୀନତା ସଂଗ୍ରାମରେ ତାଙ୍କର ଯୋଗଦାନ ତାଙ୍କୁ ସମାଜର ପରିବର୍ତ୍ତନ ଧାରାରେ ସାହାଯ୍ୟ କରିଥିଲା  ଏହାସହ ସେ ନିଜ ଜିଲ୍ଲାରେ ମହିଳା ସଶକ୍ତିକରଣ ଦିଗରେ ମଧ୍ୟ ଅନେକ ଉନ୍ନତିମୂଳକ କାର୍ଯ୍ୟ କରିଥିଲେ । ବ୍ୟକ୍ତିଗତ ଜୀବନ ଔପଚାରିକ ଭାବେ ଶିକ୍ଷା ଗ୍ରହଣ ନକରିଥିଲେ ସୁଦ୍ଧା ତାଙ୍କୁ ପରିବାର ତଥା ସ୍ୱାମୀଙ୍କଠାରୁ ଅନେକ ପ୍ରେରଣା ମିଳିଥିଲା । ଯାହାଫଳରେ ସ୍ୱାଧୀନତା ସଂଗ୍ରାମରେ ଯୋଗ ଦେବା ସହ ସେ ଜଣେ ସଫଳ ସମାଜସେବୀ ମଧ୍ୟ ହୋଇପାରିଥିଲେ । ସୀତାଦେବୀଙ୍କ ଆତ୍ମଜୀବନୀ ମଧ୍ୟ ରହିଛି, ଯାହାର ନାଁ ମୋର ଜୀବନ ସ୍ମୃତି । ଏହି ଆତ୍ମଜୀବନୀର ଲେଖା ସରିଥିଲା ୧୯୭୬ ମସିହାରେ ସରିଥିଲା ଓ ୧୯୭୮ ମସିହାରେ ଏହା ପ୍ରକାଶିତ ହୋଇଥିଲା ।
ନୂଆ ଦିଲ୍ଲୀ କାଳୀ ବାଡ଼ି ଦେବୀ କାଳୀଙ୍କୁ ସମର୍ପିତ ହୋଇଛି ଏକ ହିନ୍ଦୁ ମନ୍ଦିର ଯାହା ଭାରତର ନୂଆ ଦିଲ୍ଲୀରେ ଅବସ୍ଥିତ ଓ ବଙ୍ଗାଳୀ ସଂସ୍କୃତିର କେନ୍ଦ୍ର ସ୍ଥାନ ବିବେଚିତ ହୋଇଛି । ଏହା ୧୯୩୦ ମସିହାରେ ତିଆରି ହୋଇଥିଲା ଓ ଦିଲ୍ଲୀର ଲକ୍ଷ୍ମୀ ନାରାୟଣ ମନ୍ଦିର ପାଖରେ ଅବସ୍ଥିତ । ଇତିହାସ କ୍ରମବର୍ଦ୍ଧିତ ବଙ୍ଗାଳୀ ଜନସଂଖ୍ୟାର ଅନେକ ବର୍ଷର ଦାବୀ ପରେ ମନ୍ଦିର ମାର୍ଗରେ ଥିବା ଲକ୍ଷ୍ମୀ ନାରାୟଣ ମନ୍ଦିର ପାଖରେ ଏକ ଏକର ଜାଗା ପ୍ରଦାନ କରାଯାଇଥିଲା । ଏହାର ଅଳ୍ପ କାଳ ପରେ ଦେବୀ କାଳୀଙ୍କର ଏକ ମନ୍ଦିର ତିଆରି କରାଗଲା ଓ କୋଲକାତାର  (କଲିକତା) କାଳୀଘାଟ କାଳୀ ଭଳି ଏକ ପ୍ରତିମା ରଖାଗଲା  । ୧୯୩୫ ମସିହାରେ ଏକ ମନ୍ଦିର କମିଟି ତିଆରି କରାଗଲା ଯାହାର ପ୍ରଥମ ସଭାପତି ହୋଇଥିଲେ ସୁଭାଷ ଚନ୍ଦ୍ର ବୋଷ ଓ ପ୍ରଥମ ମନ୍ଦିରର ଉଦଘାଟନ କରିଥିଲେ ସାର ଜଷ୍ଟିସ ମନ୍ମଥ ନାଥ ମୁଖର୍ଜି । ଏହା ପରେ ଅତିଥି ଓ ଆଗନ୍ତୁକଙ୍କ ନିମନ୍ତେ ଏକ ଭବନ ତିଆରି ହୋଇଥିଲା । କୋଠରୀରେ ବା ଡର୍ମିଟରିରେ  (ଛାତ୍ରାବାସ) ରହିବା ପାଇଁ ବଙ୍ଗାଳୀମାନେ ବୁକ କରିପାରୁଥିଲେ  । ଦିଲ୍ଲୀ କାଳୀ ବାଡ଼ିରେ ଏକ ପୁରାତନ ଉନ୍ନତ ଲାଇବ୍ରେରୀ ଅଛି । ଦୂର୍ଗା ପୂଜା ସହରରେ ହେଉଥିବା ପୁରାତନ ଉତ୍ସବମାନଙ୍କ ମଧ୍ୟରୁ କାଳୀ ବାଡ଼ି ଦଶହରା ଅନ୍ୟତମ । ଏହା ୧୯୨୫ ମସିହାରେ ଆରମ୍ଭ କରାଯାଇଥିଲା । କାଲି ବାଡ଼ିର ମୂଳ ମନ୍ଦିର ବେୟାର୍ଡ ରୋଡ଼ରେ  (ଆଧୁନିକ ବାଙ୍ଗଲା ସାହିବ ରୋଡ଼) ଥିଲା ଯେଉଁଠାରେ ବଙ୍ଗାଳୀ ଗୋଷ୍ଠୀ ଜମା ହୋଇ ଦୁର୍ଗା ପୂଜା ପାଳନ କରୁଥିଲେ  । ଆଧୁନିକ ମନ୍ଦିର ୧୯୩୧ ମସିହାରେ ନିର୍ମିତ ହେବାପରେ ଏଠାକୁ ଚାଲି ଆସିଲା । ଆଜି ସୁଦ୍ଧା ଦିଲ୍ଲୀରେ ଅନୁଷ୍ଠିତ ହେଉଥିବା ଶହ ଶହ ପୂଜା କମିଟିର ଏହା ନୋଡାଲ ପଏଣ୍ଟ ହୋଇ ରହିଛି ଓ ଦିଲ୍ଲୀର ବଙ୍ଗାଳୀ ଗୋଷ୍ଠୀ ଏହାକୁ ସମ୍ମାନ ଦିଅନ୍ତି । କେବଳ ପୁରାତନ ପୂଜା ଦିଲ୍ଲୀର କାଶ୍ମିରୀ ଗେଟରେ ସମାହିତ ହୁଏ ଯାହା ଦିଲ୍ଲୀ ଦୁର୍ଗା ପୂଜା ସମିତି ୧୯୧୦ ମସିହାରୁ ଆୟୋଜନ କରି ଆସୁଛନ୍ତି ଓ ୧୯୧୪ ମସିହାଠାରୁ ତିମରପୁର ଓ ସିଭିଲ ଲାଇନ ପୂଜା ସମିତି ଏକ ତିମରପୁର ପୂଜା ଆୟୋଜନ କରେ । ଏକଚାଲର ଠାକୁର ଓ ଶୋଲାର କାଜ ପରମ୍ପରା ଅନୁସାରେ କାଳୀ ବାଡ଼ି ପୂଜା ଅନୁଷ୍ଠିତ ହୁଏ । ୧୯୩୬ ମସିହାଠାରୁ ଏହି ପୂଜାର କୌଣସି ପରିବର୍ତ୍ତନ ହୋଇନାହିଁ ଓ ସେଠାରେ ରବୀନ୍ଦ୍ର ସଙ୍ଗୀତ ପ୍ରତିଯୋଗିତା ହୁଏ । ଦିଲ୍ଲୀ କାଳୀ ବାଡ଼ିର ସଭାପତି ସ୍ୱପନ ଚକ୍ରବର୍ତ୍ତୀ ଅଛନ୍ତି । ପୂଜା ପେଣ୍ଡାଲ ସାଜସଜ୍ଜା ପାଇଁ ଜିନିଷ କୋଲକାତାରୁ ଅଣାଯାଏ । ସ୍ଥାନ ଏହି ମନ୍ଦିର ନୂଆ ଦିଲ୍ଲୀର କୋନୋଟ ପ୍ଲେସ ପଶ୍ଚିମ ଦିଗରେ ଥିବା ମନ୍ଦିର ମାର୍ଗରେ ଅବସ୍ଥିତ । ଏଠାକୁ ବସ, ଅଟୋ-ରିକସା ଓ ଟାକ୍ସି ନେଇ ଯାଇହୁଏ । ଏଠାରୁ ୨ କିମି ଦୂରରେ ଦିଲ୍ଲୀ ମେଟ୍ରୋ ଷ୍ଟେସନ ଅଛି ।
ଆନିଡୁଲାଫଙ୍ଗିନ, ଅନ୍ୟମାନଙ୍କ ମଧ୍ୟରେ ବେପାର ନାମ ଏରାକ୍ସିସ୍ ଏବଂ ଇକାଲଟା, ହେଉଛି ଏକ କବକବିରୋଧୀ  (ଆଣ୍ଟିଫଙ୍ଗାଲ୍) ଔଷଧ ଯାହା ଆକ୍ରମଣକାରୀ କାଣ୍ଡିଡିଆସିସ୍ ଏବଂ ଏସୋଫେଜିଆଲ କ୍ୟାଣ୍ଡିଡିଆସିସ୍ ରୋଫମାନଙ୍କ ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଏକ ଶିରାରେ ଇଞ୍ଜେକ୍ସନ ଆକାରରେ ଦିଆଯାଏ।  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ଅଇ, ଏବଂ କମ୍ ପୋଟାସିୟମ୍ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା ଏବଂ ଆନାଫାଇଲକ୍ସିସ୍ ହୋଇପାରେ । ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ । ଏହା ଏକ ଇକିନୋକାଣ୍ଡିନ ଏବଂ କବକ କୋଷ ପ୍ରାଚୀରର ଏକ ଉପାଦାନ ଉତ୍ପାଦନରେ ହସ୍ତକ୍ଷେପ କରି କାର୍ଯ୍ୟକ୍ଷମ ହୋଇଥାଏ  1   3  - - <  " " > -</ > ଗ୍ଲୁକାନ୍ । ୨୦୦୬ ମସିହାରେ ଆମେରିକାରେ ଏବଂ ୨୦୦୭ରେ ୟୁରୋପରେ ଚିକିତ୍ସା ବ୍ୟବହାର ପାଇଁ ଆନିଡୁଲାଫଙ୍ଗିନ ଅନୁମୋଦିତ ହୋଇଥିଲା। ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ। ମିକାଫଙ୍ଗିନର ବିକଳ୍ପ ଭାବରେ ଏହା ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଅଛି । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏହି ଔଷଧର ମୂଲ୍ୟ ପ୍ରାୟ ୩୦୦ ପାଉଣ୍ଡ ଅଟେ। ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୨୦୦ ଡଲାର ଅଟେ।
ଘାତକ ତିମି ବା ଓର୍କା  ଇଂରାଜୀ ଭାଷାରେ   ଏକ ପ୍ରକାର ଦାନ୍ତବିଶିଷ୍ଟ ତିମି   ଯିଏ ଓସେନିକ ଡଲଫିନ   ପରିବାରର ସବୁଠାରୁ ବଡ଼ ଆକାର ବିଶିଷ୍ଟି ସଭ୍ୟ । ଘାତକ ତିମିମାନଙ୍କର ଖାଦ୍ୟ ଭିନ୍ନ ଭିନ୍ନ ପ୍ରକାର ହୋଇଥିଲେ ମଧ୍ୟ ସେମାନେ ଏକ ନିର୍ଦ୍ଦଷ୍ଟ ପ୍ରକାର ଖାଦ୍ୟ ଖାଆନ୍ତି । କେତେକ କେବଳ ମାଛା ଖାଆନ୍ତି ତ ଆଉ କେତେକ ସାମୁଦ୍ରିକ ସ୍ତନ୍ୟପାୟୀ   ଯେପରିକି ପିନିପେଡ ସିଲ   ଓ ଆଉ କେତେକ ଅନ୍ୟ ପ୍ରଜାତିର ଡଲଫିନ ଆହାର କରନ୍ତି । ସେମାନେ ବାଲିନ ତିମିର   ଶାବକମାନଙ୍କୁ ଆକ୍ରମଣ କରନ୍ତି, ଏପରିକି ବଡ଼ମାନଙ୍କୁ ମଧ୍ୟ ଛାଡ଼ନ୍ତିନି । ଘାତକ ତିମିମାନେ ଶିର୍ଷ ଶିକାରୀ   ଭାବରେ ବିଖ୍ୟାତ କାରଣ ତାଙ୍କୁ କେହି ଶିକାର କରେନାହିଁ । ଏହି ପ୍ରାଣୀ ସଂସାରର ସମସ୍ତ ସମୁଦ୍ରରେ ସବୁ ପ୍ରକାର ପରିବେଶରେ ରହନ୍ତି; ଆର୍କଟିକ   ଓ ଦକ୍ଷିଣ ସମୁଦ୍ରରୁ   ଆରମ୍ଭ କରି ଗ୍ରୀଷ୍ମମଣ୍ଡଳୀୟ ସମୁଦ୍ର ପର୍ଯ୍ୟନ୍ତ ରହନ୍ତି କେବଳ ବାଲଟିକ   ଘାତକ ତିମି‌ ଅତି ସାମାଜିକ ପ୍ରାଣୀ  ; କେତେକ ସଂଖ୍ୟାରେ ସେମାନେ ମାଟ୍ରିଲିନିଆଲ ମାଈ ପଶୁ ଧାଡ଼ି   ପରିବାର ଦଳର ହୋଇଥାଆନ୍ତି ଯାହା ଯେ କୌଣସି ପ୍ରାଣୀ ପ୍ରଜାତି ପାଇଁ ସ୍ଥିର ରହେ । ପ୍ରଗତିଶୀଳ ଶିକାର ପ୍ରକ୍ରିୟା ଓ ସ୍ୱର ବ୍ୟବ‌ହାରର ସ୍ୱାତନ୍ତ୍ର୍ୟତା ବିଭିନ୍ନ ଦଳ ନିମନ୍ତେ ନିର୍ଦ୍ଦିଷ୍ଟ ଥାଏ ଓ ତାହା ବଂଶାନୁକ୍ରମେ ଚାଲୁରହିଥାଏ ଯାହାକୁ ପଶୁ ସଂସ୍କୃତି   କୁହାଯାଏ । ଇଣ୍ଟରନ୍ୟାସନାଲ ୟୁନିଅନ ଫର କଞ୍ଜରଭେସନ ଅଫ ନେଚର   ସଂସ୍ଥା ଏହି ପ୍ରାଣୀର ସ୍ଥାୟୀତ୍ୱ   ବିଷୟରେ ଅନୁଶୀଳନ କଲାବେଳେ ଡାଟା ଅଭାବ   ଦେଖିଲେ କାରଣ ଦୁଇ ପ୍ରକାର ଘାତକ ତିମିର ପ୍ରଜାତି ସମସ୍ୟା   ରହୁଛି । ଶିକାର ଅଭାବ, ବାସସ୍ଥାନ ଅଭାବ  , ପଲିକ୍ଲୋରିନେଟେଡ ବାଇଫିନାଇଲ   ରାସାୟନିକ ପଦାର୍ଥର ପ୍ରଦୂଷଣ, ସାମୁଦ୍ରିକ ସ୍ତନ୍ୟପାୟୀ ଜୀବଙ୍କ ପାର୍କ   ନିମନ୍ତେ ଧରିନେବା, ଓ ବ୍ୟାବସାୟ ଯୋଗୁ ଧରିବା   ସକାଶେ ଏମାନଙ୍କ ସଂଖ୍ୟା ବିପଦଗ୍ରସ୍ତ   ହୋଇଆସୁଛି । ସନ ୨୦୦୫ର ଶେଷ ଭାଗକୁ ବ୍ରିଟିଶ କଲମ୍ବିଆ   ଓ ୱାସିଙ୍ଗଟନ ଷ୍ଟେଟ  [: :[ ]]  ଜଳଭାଗରେ ପ‌ହଁରୁଥିବା ସଦର୍ଣ୍ଣ ରେସିଡେଣ୍ଟ ଘାତକ ତିମିମାନଙ୍କୁ   ୟୁଏସ ଏଣ୍ଡେଜର୍‌ଡ଼ ସ୍ପେସିଦ୍ୱାରା ବିପଦଗ୍ରସ୍ତ ପ୍ରାଣୀ ଚିଠାଭୁକ୍ତ  ( . ) କରାଯାଇଛି  । ମାନବ ନିମନ୍ତି ବଣ୍ୟ ଘାତକ ତିମି ବିପଦ ଜନ‌କ ନୁହେଁ, କିନ୍ତୁ କେତେକ ପାର୍କରେ ଧରାହୋଇ ରଖାଯାଇଥିବା ଘାତକ ତିମି ତାଙ୍କର ଦେଖାଶୁଣା କରୁଥିବା ଲୋକଙ୍କୁ ଆକ୍ରମଣ   କରୁଥିବା ଦେଖାଯାଇଛି । ବିଭିନ୍ନ ପୌରାଣିକ ଗଳ୍ପରେ ଘାତକ ତିମି ବିଷୟ ଅବତାରଣା କରାଯାଇଛି ଯେଉଁଥିରେ ସେମାନେ ଆତ୍ମୀୟ ଭାବରୁ ଆରମ୍ଭ କରି ନିର୍ଦ୍ଦୟ ଘାତକ ସ୍ୱଭାବ ପ୍ରଦର୍ଶନ କରୁଥିବା ଲେଖାଯାଇଛି ।
ଶିବରାମ ପ୍ରସାଦ ସିଂହ ଜଣେ ଭାରତୀୟ ଗ୍ୟାଷ୍ଟ୍ରୋଏଣ୍ଟେରୋଲୋଜିଷ୍ଟ, ଚିକିତ୍ସକ ଅନୁସନ୍ଧାନକାରୀ ଏବଂ ଅଧ୍ୟାପକ। ତାଙ୍କର ଗ୍ୟାଷ୍ଟ୍ରୋଏଣ୍ଟେରୋଲୋଜି କ୍ଷେତ୍ରରେ ପ୍ରାୟ ୩୦ ବର୍ଷର ଅଭିଜ୍ଞତା ରହିଛି । ଶିବରାମ ପ୍ରସାଦ ସିଂହ ୨୦୨୨ ମସିହାରେ ଏସସିବି ମେଡିକାଲ କଲେଜର ଗ୍ୟାଷ୍ଟ୍ରୋଏଣ୍ଟେରୋଲୋଜି ବିଭାଗର ଅଧ୍ୟାପକ ଏବଂ ବିଭାଗ ମୁଖ୍ୟ ଭାବରେ ଅବସର ନେଲେ। ଡାକ୍ତର ଶିବରାମ ପ୍ରସାଦ ସିଂହ ୧୯୮୦ ମସିହାରେ ଏମ ବି ବି ଏସ ପାଠ୍ୟକ୍ରମରେ ଉତୀର୍ଣ୍ଣ ହେବା ପରେ ୧୯୮୫ରେ ଏମ ଡି ପାଠ୍ୟକ୍ରମ ଏସସିବି ମେଡିକାଲ କଲେଜରୁ ଅର୍ଜନ କରିଥିଲେ  ୨୦୧୩ ମସିହାରେ ଆଇ ଏସ ଜି  (ଇଣ୍ଡିଆନ୍ ସୋସାଇଟି ଅଫ୍ ଗ୍ୟାଷ୍ଟ୍ରୋଏଣ୍ଟେରୋଲୋଜି)ରୁ ଡାକ୍ତର ଶିବରାମ ପ୍ରସାଦ ସିଂହଙ୍କୁ ଏସ ଆର ନାୟକ ମେମୋରିଆଲ୍ ପୁରସ୍କାର ପ୍ରଦାନ କରାଯାଇଥିଲା । ଡାକ୍ତର ଶିବରାମ ପ୍ରସାଦ ସିଂହ ୨୦୧୨ - ୧୩ରେ ଆଇ ଏସ ଜିର ସଭାପତି ଭାବରେ କାର୍ଯ୍ୟ କରିଥିଲେ। ଡାକ୍ତର ଶିବରାମ ପ୍ରସାଦ ସିଂହଙ୍କୁ ୨୦୧୯ରେ ସମ୍ମାନଜନକ ଏ ଜି ଏ ଫେଲୋସିପ୍ ସହିତ ମଧ୍ୟ ସମ୍ମାନିତ କରାଯାଇଛି  ସେ ତାଙ୍କ ସେବା ଅବଧି ସମୟରେ ପ୍ରାୟ ୧୫୦ରୁ ଅଧିକ ଅନୁସନ୍ଧାନ ପୁସ୍ତକ ପ୍ରକାଶ କରିଛନ୍ତି  ତାଙ୍କର ପ୍ରକାଶିତ ଅନୁସନ୍ଧାନ ପୁସ୍ତକ ପବମେଡ଼, ରିସର୍ଚ୍ଚଗେଟ, ଗୁଗୁଲ ଇତ୍ୟାଦି ୱେବସାଇଟରେ ଉପଲବ୍ଧ ଅଛି
ଗ୍ରେଗୋରୀ ପାଞ୍ଜି ଅନୁସାରେ ୧୯ ଜୁନ ବର୍ଷର ୧୭୦ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୧୭୧ତମ  । ବର୍ଷ ଶେଷ ହେବା ପାଇଁ ଆଉ ୧୯୫ ଦିନ ବାକି ଅଛି ।
ହିନ୍ଦୁ ଉତ୍ତରାଧିକାର  (ସଂଶୋଧନ) ଅଧିନିୟମ, ୨୦୦୫ ଏହାର ମୂଳ ଆଇନ ହିନ୍ଦୁ ଉତ୍ତରାଧିକାର ଅଧିନିୟମ, ୧୯୫୬ର ଏକ ସଂଶୋଧନ ଅଧିନିୟମ ଭାବେ ୫ ସେପ୍ଟେମ୍ବର ୨୦୦୫ରେ ଭାରତର ରାଷ୍ଟ୍ରପତିଙ୍କ ସ୍ୱୀକୃତି ପାଇବା ପରେ ୦୯ ସେପ୍ଟେମ୍ବର ୨୦୦୫ରେ ଭାରତରେ ଲାଗୁ ହେଲା  । ଏହି ଅଧିନିୟମ ଫଳରେ ହିନ୍ଦୁ ଆଇନରେ ସମ୍ପତ୍ତିଗତ ଅଧିକାରରେ ପୁଅ ଏବଂ ଝିଅ ମଧ୍ୟରେ ଥିବା ପାର୍ଥକ୍ୟ ଲୋପ ପାଇଲା । ଏଣୁ ଯେଉଁ କ୍ଷେତ୍ରରେ ପିତାମାନେ ୯ ସେପ୍ଟେମ୍ବର ୨୦୦୫ ବା ତା ପରେ ମୃତ୍ୟୁବରଣ କରୁଛନ୍ତି, ସେଭଳି ମାମଲାରେ ଝିଅମାନେ ସେମାନଙ୍କର ଭାଇମାନଙ୍କ ପରି ପିତୃପୈତୃକ ସମ୍ପତ୍ତିରୁ ସମାନ ଅଂଶ ପାଇବେ । ଖାଲି ସେତିକି ନୁହେଁ, ବର୍ତ୍ତମାନ ଝିଅମାନେ ସେମାନଙ୍କ ଭାଇମାନଙ୍କ ପରି ବାପାଙ୍କଠାରୁ ବାପାଙ୍କ ଜୀବିତ ଅବସ୍ଥାରେ ପିତୃପୈତୃକ ସମ୍ପତ୍ତିରୁ ଭାଗ ମାଗି ପାରିବେ । ସଂଶୋଧନ ଧାରା ୪ରେ ସଂଶୋଧନ ଏହି ସଂଶୋଧନ ଫଳରେ ହିନ୍ଦୁ ଉତ୍ତରାଧିକାର ଅଧିନିୟମ, ୧୯୫୬ର ଧାରା ୪, ଉପଧାରା ୨କୁ ବିଲୁପ୍ତ କରିଦିଆଗଲା । ଧାରା ୬ରେ ସଂଶୋଧନ ମୂଳ ଅଧିନିୟମର ଧାରା ୬ ସ୍ଥଳରେ ନୂତନ ସଂଶୋଧିତ ଧାରା ସ୍ଥିରିକୃତ ହୋଇଛି । ଏହି ସଂଶୋଧିତ ଧାରା ଅନୁସାରେ: ଦାୟାଦ ସୂତ୍ରେ ପୈତୃକ ସମ୍ପତ୍ତି ଉପରେ ପୁଅଙ୍କ ଭଳି ଝିଅଙ୍କ ସମାନ ଅଧିକାର ରହିବ; ପୈତୃକ ଋଣ ପରିଶୋଧ ସମ୍ବନ୍ଧେ ପୁଅଙ୍କ ଭଳି ଝିଅଙ୍କ ମଧ୍ୟ ଦାୟାଦ ସୂତ୍ରେ ଦେୟତା ରହିବ; ପୈତୃକ ସମ୍ପତ୍ତିର ଭାଗ ସୂତ୍ରେ ଝିଅ କିମ୍ବା ଝିଅ ଯଦ୍ୟପି ମୃତ ସେହିସ୍ଥଳେ ଝିଅର ଜୀବିତ ଦାୟାଦ ସେହି ଭାଗର ହକଦାର ହେବେ । ବ୍ୟତିକ୍ରମ ମୂଳ ଅଧିନିୟମର ସଂଶୋଧିତ ଧାରା ୬ର ଉପଧାରା ୫ ଅନୁସାରେ: ୫  ଯଦି ୨୦ ଡିସେମ୍ବର ୨୦୦୪ କିମ୍ବା ତତ୍‌ ପୂର୍ବରୁ କୌଣସି ପୈତୃକ ସମ୍ପତ୍ତିର ଆଇନଗତ ଭାବେ ଅର୍ଥାତ ରେଜେଷ୍ଟ୍ରି ଦଲିଲ ମାଧ୍ୟମରେ କିମ୍ବା ଅଦାଲତି ଡିକ୍ରୀ ଅନୁସାରେ ଭାଗବଣ୍ଟା  (ବିଭାଜନ) ହୋଇସାରିଥିବ, ତେବେ ସେହି ସ୍ଥଳେ ଏହି ସଂଶୋଧିତ ଅଧିନିୟମ ଲାଗୁ ହେବ ନାହିଁ  । ପ୍ରଭାବ ଏହି ଅଧିନିୟମ ପୂର୍ବପ୍ରଭାବୀ   ନ ହେଲେ ବି ସମ୍ପତ୍ତିଗତ ଅଧିକାରରେ ଲିଙ୍ଗଗତ ବୈଷମ୍ୟକୁ ଦୂର କରିବା ଏବଂ ନାରୀମାନଙ୍କର ନ୍ୟାଯ୍ୟ ଅଧିକାର ପ୍ରଦାନ କ୍ଷେତ୍ରରେ ଭାରତୀୟ ଆଇନ ବ୍ୟବସ୍ଥାରେ ଏକ ଯୁଗାନ୍ତକାରୀ ପଦକ୍ଷେପ । ତେବେ ଝିଅଟିଏ ପୈତୃକ ସମ୍ପତ୍ତିର ହକଦାର ହେବାପାଇଁ ମୂଖ୍ୟତଃ ପିତା ୯ ସେମ୍ଟେମ୍ବର ୨୦୦୫ ପରେ ଜୀବିତ ଥିବା ଦରକାର ଏବଂ ତତ୍ ସହିତ ଝିଅ ବା ତା ଦାୟାଦ ଜୀବିତ ଥିବା ଦରକାର । ତେବେ ମାନ୍ୟବର ଉଚ୍ଚତମ ନ୍ୟାୟାଳୟଙ୍କ ଏକ ଫୈସଲା ମୁତାବକ ପୈତୃକ ସମ୍ପତ୍ତିର ଉତ୍ତରାଧୀକାରୀଣି ହେବାପାଇଁ ୯ ସେପ୍ଟେମ୍ବର ୨୦୦୫ ସୁଦ୍ଧା, ପିତା ନୁହେଁ, କନ୍ୟା ଜିବୀତ ରହିଥିବା ଦରକାର । ଭାରତୀୟ ସମ୍ବିଧାନର ଧାରା ୧୪, ୧୫ ଏବଂ ୨୧ର ମୂଳ ଲକ୍ଷ୍ୟ ପୂରଣ ତଥା ସମାଜ ସଂସ୍କାର ଦିଗରେ ଏହା ଏକ ବିହିତ ପଦକ୍ଷେପ ।
ଗ୍ରେଗୋରୀ ପାଞ୍ଜି ଅନୁସାରେ ୫ ଅକ୍ଟୋବର ବର୍ଷର ୨୭୮ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୭୯ତମ  । ବର୍ଷ ଶେଷ ହେବା ପାଇଁ ଆଉ ୮୭ ଦିନ ବାକି ଅଛି ।
ଚିନ୍ନାପୋନ୍ନୁ  (ବେଳେ ବେଳେ ଲେଖାଯାଏ ଚିନ୍ନା ପୋନ୍ନୁ ବା ଚିନ୍ନାପୋନ୍ନୁ କୁମାର) ତାମିଲନାଡ଼ୁ, ଭାରତର ଜଣେ ଲୋକ ସଙ୍ଗୀତ ଓ ପ୍ରଚ୍ଛଦପଟ ଗାୟିକା  । ପ୍ରାକ୍ ଜୀବନ ତାମିଲନାଡ଼ୁ ଭାରତର ଶିବନ‌ଙ୍ଗଇ ଜିଲ୍ଲାରେ ଥିବା ସୁରନାମ ନାମକ ଏକ ଛୋଟ ଗ୍ରାମରେ ଚିନ୍ନାପୋନ୍ନୁ ଜନ୍ନ ଗ୍ରହଣ କରିଥିଲେ । ତାଙ୍କର ବୟସ ମାତ୍ର ୧୩ ବର୍ଷ ହୋଇଥିଲା ବେଳେ ସେ ମନ୍ଦିର ଓ ଚର୍ଚ୍ଚର ଉତ୍ସବମାନଙ୍କରେ ପ୍ରଦର୍ଶନ କରିବାକୁ ଆରମ୍ଭ କରିଥିଲେ । ନିଜର ପରାମର୍ଶଦାତା ଭାବରେ ଗ୍ରହଣ କରିଥିବା ସାଥି ଲୋକ‌କଳା କଳାକାର କଟ୍ଟାଇସାମିଙ୍କ ଦଳ ସ‌ହିତ ସେ ବ୍ୟବସାୟିକ ଭିତ୍ତିରେ ଗାଇବାକୁ ଆରମ୍ଭ କରିଥିଲେ । ତାମିଲନାଡ଼ୁର ଲୋକ ସଙ୍ଗୀତ ଓ ଲୋକ କଳା ଉପରେ ଗବେଷଣା କରୁଥିବା ଓ କମ୍ୟୁନିଷ୍ଟ ପାର୍ଟି ସ‌ହିତ ନିକଟ ସମ୍ପର୍କ ରଖିଥିବା କେ ଏ ଗୁଣସେକରନ ଚିନ୍ନାପୋନ୍ନୁଙ୍କ ସ୍ୱରରେ ପ୍ରଭାବିତ ହୋଇଥିଲେ । ତାମିଲନାଡ଼ୁ ପ୍ରଦେଶର ବିଭିନ୍ନ ସ୍ଥାନମାନଙ୍କରେ ତାଙ୍କ ପ୍ରଦର୍ଶନ ଉନ୍ନତି ନିମନ୍ତେ ଗୁଣସେକରନ ସାହାଯ୍ୟ କରିଥିଲେ । ବୃତ୍ତି ୨୦୦୪ ମସିହାରେ ସେ ରଜନୀକାନ୍ତ ଓ ଜ୍ୟୋତିକା ଅଭିନିତ ଚନ୍ଦ୍ରମୁଖୀ ଚଳଚ୍ଚିତ୍ରରେ  "ବାଜଥୁରେନ ବାଜଥୁରେନ"  ନାମକ ଗୀତ ଗାଇ ତାମିଲ ଭାଷାର ଚଳଚ୍ଚିତ୍ର ଜଗତରେ ପ୍ରବେଶ କରିଥିଲେ । ଏହି ଘଟଣା ପରେ ଅନ୍ୟାନ୍ୟ ସଙ୍ଗୀତ ନିର୍ଦ୍ଦେଶକ ତାଙ୍କ ପ୍ରତି ଆକର୍ଷିତ ହେଲେ ଓ ସେ ଟେଲିଭିଜନରେ ପ୍ରଦର୍ଶନ ଦେବାକୁ ଲାଗିଲେ । ୨୦୧୦ ମସିହାରେ ଏସ ଏସ ପାଣ୍ଡିଆନ ନିର୍ଦ୍ଦେଶିତ ସୁରିୟନ ସତ୍ତା କଲ୍ଲୁରି ନାମକ ଚଳଚ୍ଚିତ୍ରେ  "ଥିକ୍କା ଥିକ୍କା"  ଗୀତ ଗାଇ ଏଡିସନ ପୁରସ୍କାର ପାଇଥିଲେ । ସେହି ୨୦୧୦ ମସିହାରେ  'ବିଶ୍ୱ କ୍ଲାସିକାଲ ତାମିଲ ସମ୍ମଳନୀ ୨୦୧୦' ରେ ଏ ଆର ରହମନ ସଙ୍ଗୀତ ନିର୍ଦ୍ଦେଶନାରେ ଓ ଗୌତମ ବସୁଦେବ ମେନନ ନିର୍ଦ୍ଦେଶିତ ଏକ ଭିଡିଓରେ ଅନ୍ୟମାନଙ୍କ ସାଥିରେ ତାହାର ଶିର୍ଷକ ଗୀତ ଗାଇଥିଲେ । ୨୦୧୦ ଓ ୨୦୧୧ ମସିହାରେ ଚେନ୍ନଇ ସଙ୍ଗମମ୍ ଉତ୍ସବରେ ତାଙ୍କ ଦଳର ପ୍ରଦର୍ଶନ ଏକ ଶୀର୍ଷ ସ୍ଥାନ ଅଧିକାର କରିଥିଲା । ଜୁନ ୨୦୧୧ ମସିହାର ସେ ଏମଟିଭି କୋକ ସ୍ଟୁଡିଓ ଟେଲିଭିଜନ ସିରିଜରର କୈଳାଶ ଖେର ଓ ପାପନ ଭଳି ଗାୟକମାନଙ୍କ ସ‌ହିତ  'ବେତାଲାଇ'  ଓ  'ତେରେ ନାମ' ରେ ଗାଇଥିଲେ । ୨୦୧୨ ମସିହାରେ ହିଟ ଚଳଚ୍ଚିତ୍ର  "ବସ ସ୍ଟପ" ରେ  'ଜେ ବି'  ଓ  'ଜି ଅନିଲ' ଙ୍କ ସଙ୍ଗୀତ ନିର୍ଦ୍ଦେଶନାରେ ସେ  'ପଟ୍ଟୁକୋ ପଟ୍ଟୁକୋ'  ଗୀତ ଗାଇ ସେ ତେଲୁଗୁ ଭାଷାର ଚଳଚ୍ଚିତ୍ର ଉଦ୍ୟୋଗରେ ପ୍ରବେଶ କରିଥିଲେ । ନ‌କ୍କୁ ମୁକ୍କା ତାଙ୍କର ପରବର୍ତ୍ତୀ ବଡ଼ ହିଟ ୨୦୦୮ ମସିହାର ନିର୍ମିତ  'କଧାଲିଲ ବିଜୁନ୍ଥେନ'  ଚଳଚ୍ଚିତ୍ରରେ  'ନ ‌କ୍କୁ ମୁକ୍କା ' ଗୀତ ଥିଲା । ଏହି ଗୀତ ନିମନ୍ତେ ଏକ ତାମିଲ ଚଳଚ୍ଚିତ୍ରରେ ତାଙ୍କୁ ଶ୍ରେଷ୍ଠ ଲୋକ ସଙ୍ଗୀତ ଗାୟିକା ଭାବରେ  'କନ୍ନଡ଼ାସନ ପୁରସ୍କାର'  ମିଳିଥିଲା ।  'ନ ‌କ୍କୁ ମୁକ୍କା 'ର ଏକ ଭିନ୍ନ ସଂସ୍କରଣରେ ଟାଇମସ ଅଫ ଇଣ୍ଡିଆର ଛୋଟ ବିଜ୍ଞାପନ ଚଳଚ୍ଚିତ୍ର ' ଏ ଡେ ଇନ ଦି ଲାଇଗ ଅଫ ଚେନ୍ନଇ ' ତିଆରି ହୋଇଥିଲା ଯାହା ୨୦୦୯ ମସିହାରେ କାନ୍ନେସ ଚଳଚ୍ଚିତ୍ର ଉତ୍ସବରେ ଦୁଇଟ ସ୍ୱର୍ଣ୍ଣ ସିଂହ   ପୁରସ୍କାର ପାଇଥିଲା । ବଲିଉଡର ହିଟ ଚଳଚ୍ଚିତ୍ର  'ଦି ଡାର୍ଟି ପିକଚର' ରେ ଏହି ଗୀତ ସ୍ଥାନ ପାଇଥିଲା ।
ପ୍ରସନ୍ନ କୁମାର ପାଳ  (୪ ମଇ ୧୯୨୨ - ୨୫ ଡିସେମ୍ବର ୨୦୦୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ପ୍ରଜା ସ୍ୱତନ୍ତ୍ର ପାର୍ଟିର ଜଣେ କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଥିଲେ । ଓଡ଼ିଶା ବିଧାନ ସଭାରେ ସେ ଜଣେ ବିଧାୟକ ଭାବରେ ୪ ଥର କାର୍ଯ୍ୟ କରିଥିଲେ । ୧୯୫୭, ୧୯୬୧, ୧୯୬୭ ଓ ୧୯୭୧ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ପ୍ରଜା ସ୍ୱତନ୍ତ୍ର ପାର୍ଟିର ପ୍ରାର୍ଥୀ ଭାବରେ ଜଳେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୨ୟ, ୩ୟ, ୪ର୍ଥ ଓ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ପ୍ରସନ୍ନ କୁମାର ପାଳ ୧୯୨୨ ମସିହାର ମଇ ମାସ ୪ ତାରିଖରେ ବାଲେଶ୍ୱର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗୋପିନାଥ ପାଳ । ତାଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ସ୍ନାତକ । ସେ ୧୯୫୦ ମସିହାରେ ଶିକ୍ଷକତା ଆରମ୍ଭ କରିଥିଲେ ଏବଂ ପରେ ୧୯୫୨ ମସିହାରେ ଶିକ୍ଷକତାରୁ ବାହାରି ସକ୍ରିୟ ରାଜନୀତିରେ ଯୋଗ ଦେଇଥିଲେ । ତାଙ୍କ ପତ୍ନୀଙ୍କ ନାମ ହେମାଙ୍ଗିନୀ ପାଳ । ପ୍ରସନ୍ନଙ୍କର ୩ ପୁଅ ଓ ୪ ଝିଅଙ୍କ ସମେତ ୭ ଜଣେ ସନ୍ତାନସନ୍ତତି । ରାଜନୈତିକ ଜୀବନ ପ୍ରସନ୍ନ ୧୯୫୨ ମସିହାରେ ଓଡ଼ିଶା ରାଜନୀତିରେ ଯୋଗ ଦେଇଥିଲେ ଏବଂ ପ୍ରଜା ସ୍ୱତନ୍ତ୍ର ପାର୍ଟିର ଜଣେ କର୍ମକର୍ତ୍ତା ଭାବରେ ସେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ୪ ଥର ବିଧାୟକ ଭାବରେ କାର୍ଯ୍ୟ କରିଛନ୍ତି । ୧୯୫୭ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ପ୍ରଜା ସ୍ୱତନ୍ତ୍ର ପାର୍ଟିର ପ୍ରାର୍ଥୀ ଭାବରେ ଜଳେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୫୨ ମସିହାରୁ ୧୯୫୭ ମସିହାଯାଏଁ କାର୍ଯ୍ୟ କରିଥିଲେ । ଏହାପରେ ସେ ୧୯୬୧, ୧୯୬୭ ଓ ୧୯୭୧ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ପୁଣିଥରେ ପ୍ରଜା ସ୍ୱତନ୍ତ ପାର୍ଟିର ପ୍ରାର୍ଥୀ ଭାବରେ ସେ ଜଳେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ ଏବଂ ନିର୍ବାଚନରେ ବିଜୟୀ ହୋଇ ଯଥାକ୍ରମେ ୨ୟ, ୩ୟ ଓ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ପାଲୋନୋସେଟ୍ରନ  (ଇଂରାଜୀ ଭାଷାରେ ), ଆଲୋକ୍ସି ଏହାର ଏକ ବିକ୍ରୟ ନାମ ହେଉଛି ଏକ ଔଷଧ ଯାହାକି କେମୋଥରାପି ଜନିତ ଅଇ ଓ ବାନ୍ତି ଏବଂ ଅସ୍ତ୍ରୋପଚାର ପରବର୍ତ୍ତୀ ଅଇ ତ‌ଥା ବାନ୍ତିର ପ୍ରତିଷେଧ ପାଇଁ ବ୍ୟବହୃତ ହୁଏ  । ବିଳମ୍ବିତ ସିଆଇଏନଭି  ରେ ପରୀକ୍ଷାମୂଳକ ତଥ୍ୟ ଅଛି ଯାହା ଗ୍ରାନିସେଟ୍ରନ୍ ଅପେକ୍ଷା ଅଧିକ ପ୍ରଭାବଶାଳୀ ହୋଇପାରେ । ଏହା ପାଟିରେ କିମ୍ବା ଶିରାରେ ଇଞ୍ଜେକସନ ଆକାରରେ ଦିଆଯାଇପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କ୍ୟୁଟି ବିସ୍ତାର, ମନ୍ଥର ହୃତ୍‌ସ୍ପନ୍ଦନ, ମୁଣ୍ଡବିନ୍ଧା, କୋଷ୍ଠକାଠିନ୍ୟ ଏବଂ ଦୁର୍ବଳତା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲାକ୍‌ସିସ ଏବଂ ସେରୋଟୋନିନ୍ ସିଣ୍ଡ୍ରୋମ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ନିରାପଦ ମନେହୁଏ, କିନ୍ତୁ ଏହିପରି ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ । ଏହା ଏକ ୫-ଏଚଟି <  " " >୩</ > ବିରୋଧୀ । ୨୦୦୩ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୦୫ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ପାଲୋନୋସେଟ୍ରନ୍ ଅନୁମୋଦିତ ହୋଇଥିଲା । ଓନଡାନ୍‌ସେଟ୍ରନ୍‌ର ବିକଳ୍ପ ଭାବରେ ଏହା ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଅଛି । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏକ ମାତ୍ରା ପିଛା ପ୍ରାୟ ୫୫ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୫୦ ଡଲାର ଅଟେ ।
କେତକୀ ଦେଖିବାକୁ କିଆଗଛ ପରି କିନ୍ତୁ ଉଚ୍ଚତାରେ ବଡ଼ । ଏହାର ପତ୍ର ଗୁଡ଼ିକ ମଧ୍ୟ କିଆ ପତ୍ରଠାରୁ ବଡ଼ ହୋଇଥାଏ । କିଆ ପତ୍ରର ଦୁଇ ଧାରରେ ଓ ମଝି ଶିରାରେ ଅନେକ କଣ୍ଟା ରହିଥାଏ, ହେଲେ ଏହାର ପତ୍ରରେ ସେହି ସ୍ଥାନରେ ବହୁତ କମ୍ କଣ୍ଟା ରହିଥାଏ । ଏହାର ଫୁଲ ବର୍ଣ୍ଣରେ ହଳଦିଆ ଓ ସୁଗନ୍ଧଯୁକ୍ତ । କିଆ ଫୁଲ ବର୍ଣ୍ଣରେ ଧଳା ଓ କେତକୀ ଫୁଲଠାରୁ କମ୍ ସୁଗନ୍ଧଯୁକ୍ତ । ବିବିଧ ଭାରତୀୟ ପ୍ରାଦେଶିକ ନାମ ଶାସ୍ତ୍ରୋକ୍ତ ଗୁଣ ମଧୁର ମିଶ୍ରିତ ତିକ୍ତ ରସ। ଲଘୁ, ଚକ୍ଷୁ ହିତକର, କୃମି, କାଶ, କଫ, ଚର୍ମରୋଗ, ପ୍ଳୀହା, ଅଜୀର୍ଣ୍ଣ, ଅଗ୍ନୀମାନ୍ଦ୍ୟ, ଅପସ୍ମାର, ଶିଶୁରୋଗ, ପିହୁଳା, ବିଷଦୋଷ ଓ ଦୁର୍ଗନ୍ଧ ନିବାରକ। ମାତ୍ରା ଦୁଇ ଅଣାରୁ ଆଠ ଅଣା। ବ୍ୟବହାର ଔଷଧୀୟ ଏହାର ସର୍ବାଙ୍ଗକୁ ଔଷଧ ରୂପରେ ବ୍ୟବହାର କରାଯାଏ। ପିଲାଙ୍କ କୃମି ଓ କୃମି ଜନିତ ଅଗ୍ନିମାନ୍ଦ୍ୟ, ଅଜୀର୍ଣ୍ଣ ଓ ପେଟ ଫାମ୍ପିବାରେ ଏହାର କନ୍ଦାର ରସକୁ ଅଳ୍ପ ମିଶ୍ରିଗୁଣ୍ଡ ସହିତ ସକାଳୁ ତିନିଦିନ ସେବନ କଲେ ଉପକାର ମିଳେ। ଶୂଳ, ଅଜୀର୍ଣ୍ଣ, ବାୟୁ, ପ୍ଳୀହା ଓ ଗୁଳ୍ମ ରୋଗରେ ଏହାର ଚେରକୁ ଶୁଣ୍ଠୀ ଓ ଗୋଲମରିଚ ସହିତ ବାଟି ସେବନ କଲେ ଲାଭ ମିଳେ। କାଶ, କଫ, ପିହୁଳା, କୃମି, ଅଗ୍ନିମାନ୍ଦ୍ୟ ଓ ଅପସ୍ମାର ଆଦିରେ ଏହାର ପତ୍ରରସକୁ ମହୁସହିତ ପ୍ରୟୋଗ କରାଯାଏ। ଏହାର ପତ୍ର ରସକୁ ଅଥବା କେତକୀ ଫୁଲ ଭିତରେଥିବା ଭଣ୍ଡାକୁ ପୋଡ଼ି ପାଉଁଶ କରି ସେହି ପାଉଁଶକୁ ସୋରିଷତେଲରେ ପାକ କରି ଲଗାଇଲେ କାଛୁ, କୁଣ୍ଡିଆ, ମଚଲା, ବ୍ରଣ, ବିଚର୍ଚ୍ଚିକା ଆଦି ଚର୍ମରୋଗ ଦୂର ହୁଏ ଓ ବିଷଦୋଷ ନାଶଯାଏ। ଚର୍ମ ରୋଗରେ କେତକୀ ପତ୍ର ରସ ସହିତ ତାଳମୂଳୀ ରସକୁ ମଧ୍ୟ ଲଗାଯାଏ। ଦେହର ଦୁର୍ଗନ୍ଧରେ ଏହାର ଚେର ନଚେତ୍ ପତ୍ରକୁ ହଳଦୀରେ ବାଟି ଲଗାଯାଏ। ଅନ୍ୟାନ୍ୟ କେତକୀ ଫୁଲ ଘରେ ରଖିଲେ ତା ର ସୁଗନ୍ଧରେ ଦୃଷ୍ଟି ଶକ୍ତି ବର୍ଦ୍ଧିତ ହୁଏ ଓ ମନପ୍ରାଣ ପ୍ରଫୁଲ୍ଲ ରହେ। କେତକୀ ଫୁଲର ସୁଗନ୍ଧରେ ଗୃହରୁ କୀଟମାନେ ବିନଷ୍ଟ ହୁଅନ୍ତି। ଧାନ ଅମାରରେ କେତକୀ ଫୁଲ ରଖିଲେ, ସେଥିରେ ପୋକ ଲାଗନ୍ତି ନାହିଁ। ଏହାର ଫୁଲକୁ ଶିବଙ୍କୁ ଅର୍ପଣ କଲେ ମନସ୍କାମନା ପୂର୍ଣ୍ଣ ହୁଏ ବୋଲି ସାଧାରଣରେ ମାନ୍ୟତା ରହିଛି।
ବିଲେଇ ଏକ ମାଂସା ହାରୀ ସ୍ତନପାୟୀ ପ୍ରାଣୀ ଅଟେ । ତାହାର ଶୁଣିବା ଓ ଶୁଙ୍ଘିବାର ଶକ୍ତି ପ୍ରଖର ଅଟେ ।ସେ କମ ଆଲୋକ ଏବଂ ଅନ୍ଧାର ରାତିରେ ମଧ୍ୟ ଦେଖିପାରେ । ପାଖାପାଖି ୯୫୦୦ବର୍ଷରୁ ବିଲେଇ ମନୁଷ୍ୟର ସାଥି ରୂପେ ରହିଛି । ପ୍ରାକୃତିକ ରୂପେ ସେମାନଙ୍କ ଜୀବନକାଳ ପାଖାପାଖି 15 ବର୍ଷ ପର୍ଯ୍ୟନ୍ତ ହୋଇଥାଏ । ବିଲେଇମାନଙ୍କ ଶକ୍ତିଶାଳୀ ଶରୀର ସହିତ ତୀକ୍ଷଣ ଦାନ୍ତ, ଚିଲ ଆଖି, ସଂକୁଚନ ଯୁକ୍ତ ପଞ୍ଝା ରହିଥାଏ । ମାନବର କାନ ପରି ବିଲେଇ ମଧ୍ୟ ଧୀର ଆବାଜକୁ ସହଜରେ ଶୁଣିପାରେ ଏବଂ ଘନ ଅନ୍ଧାରରେ ନିଜ ଶିକାରକୁ ଶିକାର କରିପାରେ । ସ୍ତନଧାରୀ ପ୍ରାଣୀ ମାନଙ୍କ ପରି ଏମାନଙ୍କ ରଙ୍ଗ ଦୃଷ୍ଟି ମନୁଷ୍ୟଠାରୁ ପ୍ରାୟ କମଜୋର ଅଟେ କିନ୍ତୁ ଶୁଙ୍ଘିବାର ଶକ୍ତି ଅଧିକ ରହିଥାଏ । ଏକାନ୍ତରେ ଶିକାର କରିବା ସତ୍ତ୍ୱେ, ବିଲେଇମାନେ ସାମାଜିକ ପ୍ରାଣୀ ମଧ୍ୟ ଅଟନ୍ତି । ଏମାନଙ୍କ ନିଜ ନିଜ ମଧ୍ୟରେ ସଞ୍ଚାରର ସାଧନ ଅଲଗା ଅଲଗା ପ୍ରକାର ସ୍ୱର , ରାସାୟନିକ ତତ୍ତ୍ୱ  (ଫେରୋମୋନ) ଓ ବିଲେଇ ବିଶେଷ ଶାରୀରିକ ଭାଷାର ପ୍ରକାର ଅଟନ୍ତି  । ବିଲେଇମାନେ ପ୍ରାଚୀନ ମିଶ୍ର ଯୁଗରେ ପୂଜନୀୟ ପ୍ରାଣୀ ଥିଲେ, ସେହିଠାରେ ହିଁ ସେମାନଙ୍କୁ ପୋଷା  (ପାଳିତ) ବନିଆ ଯାଇଥିଲା , କିନ୍ତୁ ପୋଷା ବନେଇବାର କିଛି ସଙ୍କେତ ପ୍ରଥମ ଘଟଣା ନବପାଷାଣ ଯୁଗରେ ମଧ୍ୟ ମିଳିଥିଲା  । 2007 ମସିହାର ଏକ ଅନୁବଂଶୀକ ଅନୁସନ୍ଧାନରୁ ଜଣା ପଡିଥିଲା ଯେ, ସମସ୍ତ ପାଳିତ ବିଲେଇ ମଧ୍ୟ ପୂର୍ବ ଅଞ୍ଚଳ  (ପାଖାପାଖି 8000 ଶତାବ୍ଦୀ ପୂର୍ବ)ର ପାଞ୍ଚୋଟି ମାଈ ବିଲେଇ ଆଫ୍ରିକା ଜଙ୍ଗଲ ବିଲେଇ  ର ବଂଶଜ ଅଟନ୍ତି  । ବିଲେଇ ଦୁନିଆର ସବୁଠାରୁ ଅଧିକ ଲୋକପ୍ରିୟ ପ୍ରାଣୀ ଭାବେ ସମାଜ ସ୍କନ୍ଧ ହୋଇପାରିଛି । ଏମାନେ ମଣିଷ ମାନଙ୍କ ସହିତ ମଧ୍ୟ ବସବାସ କରିଥାନ୍ତି । ଅନୁବଂଶୀକ ପାଳିତ ବିଲେଇ ଏବଂ ସେମାନଙ୍କ ସବୁଠାରୁ ପାଖ ଜଙ୍ଗଲୀ ପୂର୍ବଜ, ଦୁଇଜଣ ହିଁ ଦ୍ୱିଗୁଣ ସୂତ୍ରକ  (ଡ଼ିପ୍ଲାଇଡ) ପ୍ରାଣୀ ଅଟନ୍ତି ଯାହାଙ୍କ ପାଖେ 38 ଗୁଣସୂତ୍ର  (କ୍ରମଜୋମ) ଏବଂ ପାଖାପାଖି 20,000 ଜିନ ରହିଥାଏ  । ବିଲେଇ ମାନଙ୍କ ପାଖାପାଖି 250 ପ୍ରକାର ଅନୁବଂଶୀକ ରୋଗ ଜଣାପଡିଛି ଯେଉଁଥିରେ କାଫି ମାନବୀୟ ଜନ୍ମଜାତ ଗଡ଼ବଡ଼ ସମାନ ଅଟେ । ଏହି ସ୍ତନଧାରୀ ଜୀବର ଚୟାପଚୟର ସମାନତାକୁ ନଜରରେ ରଖି ବିଲେଇ ମାନଙ୍କ ବହୁ ରୋଗ ସେହି ଅନୁବଂଶୀକ ପରୀକ୍ଷଣ ସହିତ ଯାଞ୍ଚ କରାଯାଏ ଯାହା ଆରମ୍ଭରୁ ମନୁଷ୍ୟ ମାନଙ୍କ ପାଇଁ ତିଆରି ହୋଇଥିଲା ଏବଂ ଏହିପ୍ରକାରେ ମନୁଷ୍ୟର ବହୁ ରୋଗର ଅନୁସନ୍ଧାନ ପାଇଁ ବିଲେଇ ମାନଙ୍କ ଜୀବନ ସୂତ୍ରରେ ବ୍ୟବହାର କରାଯାଏ । ବିଲେଇ ଓ ମଣିଷ ୟୁରୋପ ଓ ଉତ୍ତର ଆମେରିକାରେ ବିଲେଇ ସାଧାରଣତଃ ପାଳିତ ପ୍ରାଣୀ ଅଟନ୍ତି ଏବଂ ସମଗ୍ର ଦୁନିଆରେ ଏମାନଙ୍କ କୂଳ ଗଣତି 50 କୋଟିରୁ ଅଧିକ ଅଟେ । ବିଲେଇ ପାଳନ ଅଧିକତର ସ୍ତ୍ରୀ ମାନଙ୍କ ସହିତ ଯୋଡ଼ାଯାଏ, କିନ୍ତୁ 2007 ମସିହାରେ   ସଂକେତ ଦେଇଥିଲେ କି, ପୁରୁଷ ଓ ମହିଳା ମାନଙ୍କ ବିଲେଇ ରଖିବାର ସମ୍ଭାବନା ଏକ ପ୍ରକାର ଅଟେ ।
ଡୁମୁରିପୁଟ ଓଡ଼ିଶାର କୋରାପୁଟ ଜିଲ୍ଲା ଅନ୍ତର୍ଗତ ସୁନାବେଡ଼ା ତହସିଲରେ ଅବସ୍ଥିତ ଏକ ଗ୍ରାମ ଅଟେ । ଏହା ସୁନାବେଡା ସହରଠାରୁ ମାତ୍ର ୨୬ କିଲୋମିଟର ଦୂରରେ ଅବସ୍ଥିତ । ଭୂଗୋଳ ଡୁମୁରିପୁଟର ମୋଟ ଭୌଗୋଳିକ କ୍ଷେତ୍ରଫଳ ୨୨୦. ୫୪ ହେକ୍ଟର୍ ଅଟେ । ନବରଙ୍ଗପୁର ହେଉଛି ଡୁମୁରିପୁଟର ସବୁଠାରୁ ନିକଟତମ ସହର । ଜନସଂଖ୍ୟା ୨୦୧୧ ଜନଗଣନା ଅନୁସାରେ ଡୁମୁରିପୁଟର ମୋଟ ଜନସଂଖ୍ୟା ୩୭୯ ଅଟେ । ସେଥି ମଧ୍ୟରୁ ୧୮୯ ଜଣ ପୁରୁଷ ଓ ୧୯୦ ଜଣ ମହିଳା ଅଟନ୍ତି । ଡୁମୁରିପୁଟରେ ୦ରୁ ୬ ବର୍ଷ ମଧ୍ୟରେ ମାତ୍ର ୫୮ ଜଣ ଶିଶୁ ଅଛନ୍ତି ଯାହାକି ମୋଟ ଜନସଂଖ୍ୟାର ୧୫. ୩୦% ଅଟେ । ଅର୍ଥନୀତି ଓ ପର୍ଯ୍ୟଟନ ଡୁମୁରିପୁଟରେ ଆଣ୍ଠୁଆ ହନୁମାନଙ୍କ ଏକ ବିଶାଳ ମୂର୍ତ୍ତି ରହିଛି ।ଏହା ଓଡ଼ିଶାର ୨ୟ ବୃହତ୍ତମ ହନୁମାନ ମୂର୍ତ୍ତି ଅଟେ ।
ମାନସା, ପଞ୍ଜାବ ଏକ ଭାରତୀୟ ପୌରପାଳିକା ଅଟେ । ଏହା ପଞ୍ଜାବର ମନ୍ସ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମାନସା, ପଞ୍ଜାବ ୨୯.୯୮୮୪ ଉତ୍ତର ଅକ୍ଷାଂଶ ଓ ୭୫.୪୦୧୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମାନସା, ପଞ୍ଜାବ ସହରର ମୋଟ ଜନସଂଖ୍ୟା ୧୪୮୮୨ ଅଟେ । ସେଥି ମଧ୍ୟରୁ ୫୩.୦୮% ଜଣ ପରୁଷ ହୋଇଥିବା ବେଳେ ୪୬.୯୨% ଜଣ ନାରୀ ଅଟନ୍ତି । ମାନସା, ପଞ୍ଜାବର ସାକ୍ଷରତା ହାର ୫୬.୦୭% ଅଟେ । ଏହା ଜାତୀୟ ହାରଠାରୁ ୮.୭୭% ପ୍ରତିଶତ ଅଧିକ ଅଟେ । ସେଥିରୁ ୩୨.୮୨% ପ୍ରତିଶତ ପୁରୁଷ ଓ ୨୩.୨୪% ନାରୀ ଅଟନ୍ତି । ୧୪.୧୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ପଞ୍ଜାବୀ ମାନସା, ପଞ୍ଜାବର ସରକାରୀ ଭାଷା ଅଟେ ।
ରାବଡୋମାୟୋଲାଇସିସ  (ଇଂରାଜୀ ଭାଷାରେ ) ଏକ ରୋଗ ଯେଉଁଥିରେ ଆଘାତପ୍ରାପ୍ତ ସ୍କେଲିଟାଲ ପେଶୀ ଅତି ଶୀଘ୍ର ନଷ୍ଟ ହୋଇଯାଏ  । ଏହାର ଲକ୍ଷଣ ମଧ୍ୟରେ ପେଶୀ ଯନ୍ତ୍ରଣା  , ଦୁର୍ବଳତା, ବାନ୍ତି   ଓ ମାନସିକ ଦ୍ୱନ୍ଦ ଦେଖାଯାଏ   । ଚା ' ରଙ୍ଗର ପରିସ୍ରା ହୁଏ ବା ଅନିୟମିତ ହୃତ୍ ସ୍ପନ୍ଦନ ହୁଏ । ବୃକ୍‌କ ଉପରେ ପେଶୀ ଭଙ୍ଗା ପଦାର୍ଥ ଯେପରିକି ପ୍ରୋଟିନ ମାୟୋଗ୍ଲୋବିନ   ବିପଦ ସୃଷ୍ଟି କରିବା ଫଳରେ ତୀବ୍ର ବୃକ୍‌କ ଫେଲ   ହୋଇଯାଏ । ଅଧିକାଂଶ ସମୟରେ କ୍ରସ ସିଣ୍ଡ୍ରୋମ  , ଅତ୍ୟଧିକ ବ୍ୟାୟାମ,ଔଷଧ ସେବନ   ବା ଔଷଧ ଦୂରୁପ‌ଯୋଗ/ଡ୍ରଗ ଆବ୍ୟୁସ   ଫଳରେ ପେଶୀ ନଷ୍ଟ ହୋଇଯାଏ । ସଂକ୍ରମଣ, ବିଦ୍ୟୁତ ଆଘାତ  , ହୃଦ୍‌ପାତ ଓ ସର୍ପ ଦଂଶ ଇତ୍ୟାଦି ଅନ୍ୟାନ୍ୟ କାରଣ ଯୋଗୁ ମଧ୍ୟ ଏହି ରୋଗ ହୁଏ । କେତେକ ଲୋକଙ୍କର ବଂଶାନୁକ୍ରମିକ ପେଶୀ ବେମାରୀ   ଯୋଗୁ ରାବଡୋମାୟୋଲାଇସିସ ରୋଗ ହୁଏ । ରୋଗୀର ପରିସ୍ରା ୟୁରିନ ସ୍ଟ୍ରିପ ଟେଷ୍ଟଦ୍ୱାରା   ପରୀକ୍ଷା କଲେ ସେଥିରେ ରକ୍ତ ଥିବା ପଜିଟିଭ ଦେଖାଯାଏ, କିନ୍ତୁ ଅଣୁବୀକ୍ଷଣ ଯନ୍ତ୍ରରେ ଦେଖିଲେ ଲୋହିତ ରକ୍ତ କଣିକା ମିଳେନାହିଁ । ରକ୍ତ ପରୀକ୍ଷାରେ କ୍ରିଏଟିଭ କାଇନେଜ   ୧୦୦୦ ୟୁ/ଲିରୁ ଅଧିକ ଥାଏ ଓ ଅତି ସାଂଘାତିକ କେଶ୍‌ରେ ୫୦୦୦ ୟୁ/ଲି ଥାଏ । ଏହି ରୋଗରେ ବ‌ହୁତ ପରିମାଣର ଶିରାଭ୍ୟନ୍ତର ତରଳ ପଦାର୍ଥ ଦେବା ହିଁ ମୂଖ୍ୟ ଚିକିତ୍ସା । ଅନ୍ୟ ଚିକିତ୍ସା ମଧ୍ୟରେ କେଶ ସାଂଘାତିକ ଥିଲେ ଡାଏଲିସିସ  ( : ) ବା ହେମୋଫିଲଟ୍ରେସନ  ‌ :   କରାଯାଏ । ପରିସ୍ରା ସଠିକ ହୋଇଗଲେ ସୋଡ଼ିଅମ ବାଇକାର୍ବୋନେଟ   ଓ ମାନିଟୋଲ   ସାଧାରଣତଃ ଦିଆଯାଏ କିନ୍ତୁ ଏହାର ଉପ‌ଯୋଗୀତା ବିଷୟରେ କୌଣସି ଠୋସ୍ ପ୍ରମାଣ ମିଳିନାହିଁ । ଶିଘ୍ର ଚିକିତ୍ସା ଆରମ୍ଭ କଲେ ଫଳ ଭଲ ହୁଏ । ରୋଗ ଜଟିଳ ହେଲେ ହାଇପରକାଲେମିଆ  , ହାଇପୋକ୍ୟାଲସେମିଆ  , ଡିସସେମିନେଟେଡ ଇଣ୍ଟ୍ରାଭାସ୍କୁଲାର କୋଆଗୁଲେସନ  , ଓ କମ୍ପାର୍ଟମେଣ୍ଟ ସିଣ୍ଡ୍ରୋମ   ଇତ୍ୟାଦି ବେମାରୀ ଦେଖାଯାଏ । ପ୍ରତି ବର୍ଷ ଯୁକ୍ତରାଷ୍ଟ୍ର ଆମେରିକାରେ ପ୍ରାୟ ୨୬,୦୦୦ ଲୋକଙ୍କୁ ରାବଡୋମାୟୋଲାଇସିସ ରୋଗ ହୁଏ । ଏହି ରୋଗ ବିଷୟରେ ଇତିହାସରେ ଲେଖା ଥିଲେ ମଧ୍ୟ ଆଧୁନିକ ବର୍ଣ୍ଣନା ପ୍ରଥମର ସନ ୧୯୦୮ର ଭୂମିକମ୍ପ ପରେ ଲେଖାଯାଇଥିଲା । ସନ ୧୯୪୧ର ବ୍ଲିଜ ପରେ ଏହି ରୋଗର କାର୍ଯ୍ୟବିଧି ସମ୍ପର୍କରେ ଆବିଷ୍କୃତ ହୋଇଥିଲା । ଭୂମିକମ୍ପ ପରେ ଏହି ରୋଗ ସଙ୍କଟ ଏକ ଉଲ୍ଲେଖନୀୟ ସମସ୍ୟା ସୃଷ୍ଟି କରେ, ଏଣୁ ଏ ଆପଦ ସମୟରେ ରିଲିଫ ସ‌ହିତ ଏହି ରୋଗ ବିଷୟରେ ସବିଶେଷ ଜ୍ଞାନ ଥିବା ଚିକିତ୍ସକଙ୍କୁ ଉପ‌ଯୁକ୍ତ ଉପକରଣ ସ‌ହିତ ଚିକିତ୍ସା କରିବା ନିମନ୍ତେ ପଠାଇବା ଆବଶ୍ୟକ ହୁଏ ।
ଅରବିନ୍ଦ ପଟ୍ଟନାୟକ ଜଣେ ଓଡ଼ିଆ ସାହିତ୍ୟିକ ଓ ଗବେଷକ । ସାହିତ୍ୟ ରଚନା ପାଇଁ ସେ ୨୦୨୨ ମସିହାରେ ସାହିତ୍ୟ ଭାରତୀ ସମ୍ମାନ ସମେତ ଅନେକ ସମ୍ମାନ ଓ ପୁରସ୍କାର ଲାଭ କରିଛନ୍ତି ।
ଦାଶ ବେନହୁର  (ଜନ୍ମ ୩ ଅଗଷ୍ଟ ୧୯୫୩) ନୟାଗଡ଼ ଜିଲ୍ଲା ଅନ୍ତର୍ଗତ ଖଣ୍ଡପଡ଼ାରେ ଜନ୍ମିତ ଜଣେ ଓଡ଼ିଆ କଥାକାର  । ଶିଶୁ ସାହିତ୍ୟ, କ୍ଷୁଦ୍ରଗଳ୍ପ ଓ ଉପନ୍ୟାସ ଆଦି ସାହିତ୍ୟର ବିଭିନ୍ନ ବିଭାଗରେ ତାଙ୍କର ଅବଦାନ ରହିଛି । ପ୍ରବନ୍ଧ ଓ ଗବେଷଣାତ୍ମକ ନିବନ୍ଧ ଆଦି ଲେଖିବାକୁ ସେ ନିଜ ନାମ ଜିତେନ୍ଦ୍ର ନାରାୟଣ ଦାଶ ବ୍ୟବହାର କରୁଥିବା ସମୟରେ ଗଳ୍ପ ଓ ଶିଶୁ ସାହିତ୍ୟ ଦାଶ ବେନହୁର ନାମରେ ଲେଖିଥାନ୍ତି । ଅଧ୍ୟାପନାକୁ ପେସା ଭାବରେ ଗ୍ରହଣ କରିଥିବା ଦାଶ ପୁରୀର ସାମନ୍ତ ଚନ୍ଦ୍ରଶେଖର ମହାବିଦ୍ୟାଳୟର ଅଧ୍ୟକ୍ଷ ଭାବରେ ସେବା ନିବୃତ ହୋଇସାରିଛନ୍ତି । ସାହିତ୍ୟ ଓ ଅଧ୍ୟାପନା ବ୍ୟତିତ ସେ ଜଣେ ସଂଗଠକ ହିସାବରେ  'ପ୍ରଫୁଲ୍ଲ କର ଫାଉଣ୍ଡେସନ, ଇଟିକିଲି ମିଟିକିଲି, ଆମ ଓଡ଼ିଶା ଆଦି ଅନୁଷ୍ଠାନମାନଙ୍କ ସହିତ ଜଡ଼ିତ ଅଛନ୍ତି । ସେ ଆଦିବାସୀ ପିଲାମାନଙ୍କ ପାଇଁ ଉଦ୍ଦିଷ୍ଟ  'ସର୍ଗୀଫୁଲ'  ନାମକ ପତ୍ରିକାର ସମ୍ପାଦନା ମଧ୍ୟ କରିଥାନ୍ତି । ରଚନାବଳୀ ଦାଶ ବେନହୁର ପ୍ରାୟ ୧୦୦ରୁ ଉର୍ଦ୍ଧ ପୁସ୍ତକ ରଚନା କରିସାରିଛନ୍ତି। ୨୦୧୩ ମସିହାରେ ତାଙ୍କର ତାଙ୍କ ରଚିତ ୧୨ଟି ପୁସ୍ତକ ଲୋକାର୍ପିତ ହୋଇଥିଲା ।
ଡିଡାନୋସିନ  (ଇଂରାଜୀ ଭାଷାରେ / ), ଭିଡେକ୍ସ ଏକ ବିକ୍ରୟ ନାମ, ହେଉଛି ଏଚ୍.ଆଇ.ଭି/ଏଡସ ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ  । ଏହାକୁ ଅନ୍ୟ ଏଚ.ଆଇ.ଭି ଔଷଧ ସହିତ ଦିଆଯାଏ। । ଏହା ପ୍ରଥମ ଧାଡ଼ିର ଚିକିତ୍ସା ନୁହେଁ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ପେରିଫେରାଲ୍ ନ୍ୟୁରୋପାଥି, ଅଇ, ମୁଣ୍ଡବିନ୍ଧା ଏବଂ ରାସ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଅଗ୍ନାଶୟ ପ୍ରଦାହ, ଯକୃତ ସମସ୍ୟା, ଲାକ୍ଟିକ୍ ଏସିଡୋସିସ୍ ଏବଂ ଅପ୍ଟିକ୍ ନ୍ୟୁରାଇଟିସ୍ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ସାଧାରଣତଃ ଏହା ଅପେକ୍ଷା ଅନ୍ୟ ଔଷଧକୁ ଅଧିକ ପସନ୍ଦ କରାଯାଏ । ଏହା ଏକ ନ୍ୟୁକ୍ଲିଓସାଇଡ ରିଭର୍ସ-ଟ୍ରାନ୍ସକ୍ରିପଟେଜ ଇନହିବିଟର   । ଡିଡାନୋସିନ ପ୍ରଥମେ ୧୯୭୫ ମସିହାରେ ବର୍ଣ୍ଣନା କରାଯାଇଥିଲା ଏବଂ ୧୯୯୧ରେ ଯୁକ୍ତରାଷ୍ଟ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୪୦୦ ମିଗ୍ରା ବିଶିଷ୍ଟ ୩୦ଟି ବଟିକାର ମୂଲ୍ୟ ପ୍ରାୟ ୨୭୦ ଡଲାର୍ ଥିଲା । ପୂର୍ବରୁ ସାଧାରଣ ଭାବରେ ବ୍ୟବହୃତ ହେଉଥିବାବେଳେ, ଏହା ଅପେକ୍ଷା ଭଲ ସହନଶୀଳ ଔଷଧ ମିଳିବା ହେତୁ ଏହା କ୍ୱଚିତ୍ ବ୍ୟବହୃତ ହେଉଛି ।
ଭି. ପି. ଜୋଗଲେକର ଜଣେ ଓଡ଼ିଆ ଲେଖକ । ସେ ଓଡ଼ିଆ ଭାଷାରେ ବିଭିନ୍ନ ପୁସ୍ତକ ରଚନା କରିବା ସହିତ କିଛି ପୁସ୍ତକ ଅନୁବାଦ କରିଛନ୍ତି । ସେ ଭି. ପି. କାଲେଙ୍କ ମରାଠୀ ଭାଷାରେ ରଚିତ କ୍ଷୁଦ୍ରଗଳ୍ପ ସଂକଳନ  'ଠୁମରୀ' କୁ ଓଡ଼ିଆରେ ଅନୁବାଦ କରିଥିଲେ, ଯାହା ପାଇଁ ତାଙ୍କୁ ୧୯୯୪ ମସିହାରେ କେନ୍ଦ୍ର ସାହିତ୍ୟ ଏକାଡେମୀ  (ଅନୁବାଦ) ପୁରସ୍କାରରେ ସମ୍ମାନିତ କରାଯାଇଥିଲା  । ସେ ଠୁମରୀ ବ୍ୟତୀତ ସେ କଣ୍ଢେଇର ଖେଳ, ଛତ୍ରପତି ଶିବାଜୀ, ମନକଥା ଆଦି ପୁସ୍ତକର ଅନୁବାଦ କରିଥିଲେ । ସେ କଟକର ଚାଉଳିଆଗଞ୍ଜସ୍ଥିତ ଅପର୍ଣ୍ଣାନଗରର ବାସିନ୍ଦା ।
ବବି ଏଲ୍ୟୋସିୟସ '  (ଜନ୍ମ ୨୨ ଜୁନ ୧୯୭୪) ଭାରତର ଜଣେ ମହିଳା ଆଥଲେଟ ଅଟନ୍ତି, ଯିଏ ଏବେ  "ତିରୁବନନ୍ତପୁରମ"  କେରଳରେ ରହୁଛନ୍ତି । ତାଙ୍କର ଭାରତୀୟ ଏବଂ ଦକ୍ଷୀଣ ଏସିଆ ଖେଳରେ ୧୯୯୫ ଏବଂ ୨୦୧୨ ମଧ୍ୟରେ ଉଞ୍ଚା ଡିଆଁରେ ରେକର୍ଡ ରହିଛି । ତାଙ୍କର ୧.୯୧ ମୀଟର ଡିଆଁର ରେକର୍ଡ ୨୦୧୨ ମସିହାରେ କର୍ନାଟକର ସହାନାକୁମାରୀଦ୍ୱାରା ଭଙ୍ଗା ଯାଇଥିଲା । ବବି  "ଏଥେନ୍ସ ଅଲିମ୍ପିକ" ରେ ଭାଗନେଇଥିଲେ । ୨୦୦୨ମସିହା ଏସିଆ ଖେଳରେ ରଜତ ପଦକ ଏବଂ ଜକାର୍ତା ଏସିଆ ଚାମ୍ପିଆନସିପରେ ସ୍ୱର୍ଣ୍ଣ ପଦକ ଜିତିଥିଲେ । ବବିଙ୍କ ଜନ୍ମ  "ଚେମ୍ପେରୀ" , କନ୍ନୁର, କେରଳ, ଭାରତରେ ହୋଇଥିଲା । ବବି ସମଗ୍ର ଦୁନିଆରେ ବହୁବାର ଭ୍ରମଣ କରିଛନ୍ତି ଏବଂ ଶେଷରେ ଶ୍ରୟୁସବେରୀ, ଯୁନାଇଟେଡ କିଙ୍ଗଡମରେ ୨୦୦୯ ମସିହା ପର୍ଯ୍ୟନ୍ତ ରହିଥିଲେ । ବର୍ତ୍ତମାନ ସେ କେରଳ ରାଜ୍ୟ ଖେଳ ପରିଷଦ ତିରୁବନନ୍ତପୁରମରେ ସହାୟକ ସଚୀବ  (ଟେକେନିକ) ରୂପେ କାମ କରୁଛନ୍ତି  । ତାଙ୍କର ବିବାହ ଜଣେ ପତ୍ରକାର, ସହାଜନ ସକାରୀୟଙ୍କ ସହ ଜୋଇଥିଲା । ତାଙ୍କର ତିନୋଟି ସନ୍ତାନ ଅଛନ୍ତି, ସ୍ଟିଫନ ହୋଲ୍ମ ସକାରୀୟା, ଗଙ୍ଗୋତ୍ରୀ ସକାରିୟା ଏବଂ ରିତ୍ୱିକ ସକାରିୟା । ସେ କାଲିକଟ ବିଶ୍ୱବିଦ୍ୟାଳୟର ପୂର୍ବ ଛାତ୍ରା ଅଟନ୍ତି ।
‌ଟ୍ୱିଙ୍କଲ ଖାନ୍ନା‌  (ଜନ୍ମ: ୨୯ ଡିସେମ୍ବର ୧୯୭୪) ଜଣେ ପ୍ରାକ୍ତନ ଭାରତୀୟ କଥାଚିତ୍ର ଅଭିନେତ୍ରୀ, ଚଳଚ୍ଚିତ୍ର ପ୍ରଯୋଜିକା, ଲେଖିକା ଏବଂ ଖବରକାଜଗର ଜଣେ ସ୍ତମ୍ଭକାର  । ଟ୍ୱିଙ୍କଲଙ୍କର ଲିଖିତ ପ୍ରଥମ ପୁସ୍ତକ ‌ମିସେସ୍ ଫନିବୋନ୍‌ସ୍‌ ଭାରତବର୍ଷରେ ଏକ ଲକ୍ଷ ଖଣ୍ଡରୁ ଅଧିକ ବିକ୍ରି ହୋଇଥିଲା, ଯାହାକି ୨୦୧୫ରେ ଜଣେ ମହିଳା ଲେଖିକାଙ୍କର ଅଧିକ ବିକ୍ରିହୋଇଥିବା ବ‌ହି ଥିଲା । ଏହି ବ‌ହି ପାଇଁ ତାଙ୍କୁ ୨୦୧୬ରେ ‌କ୍ରସ୍‌ୱାର୍ଡ଼ ବୁକ୍ ଆୱାର୍ଡ଼‌-୨୦୧୬ରେ ସମ୍ମାନିତ କରାଯାଇଥିଲା । ଟ୍ୱିଙ୍କଲ ତାଙ୍କର ଦ୍ୱିତୀୟ ବ‌ହି ‌ଲକ୍ଷ୍ମୀ ପ୍ରସାଦ‌ ପାଇଁ ୨୦୧୭ରେ ସେ ଇଂରାଜୀ ଖବରକାଗଜ ‌ ‌ ଦ୍ୱାରାର ଶ୍ରେଷ୍ଠ ଲେଖିକା ସମ୍ମାନ ପାଇଥିଲେ, ଯାହାକି ପ୍ରକାଶ ହେବା ପରେ ଆମାଜନ୍‌ରେ ଦ୍ୱିତୀୟ ସ୍ଥାନରେ ର‌ହିଥିଲା। ୨୦୧୬ରେ ଶ୍ରେଷ୍ଠ ପ୍ରେରଣାଦାୟିକା ମହିଳା ଭାବରେ ଟ୍ୱିଙ୍କଲଙ୍କୁ ସମ୍ମାନିତ କରାଯାଇଥିଲା । ଟ୍ୱିଙ୍କଲ ୧୯୯୫ରେ ଅଭିନେତା ବବି ଦେଓଲଙ୍କ ସ‌ହ ‌ବରଷାତ୍‌ ଚଳଚ୍ଚିତ୍ରର ଜରିଆରେ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ର ପାଇଁ ତାଙ୍କୁ ଫିଲ୍ମ‌ଫେୟାରର ଶ୍ରେଷ୍ଠ ନବାଗତା ସମ୍ମାନ୍ନ ପ୍ରଦାନ କରାଯାଇଥିଲା । ସେ ୧୯୯୯ରେ ତେଲୁଗୁ ଚଳଚ୍ଚିତ୍ରରେ ମଧ୍ୟ ଅଭିନୟ କରିଥିଲେ । ଟ୍ୱିଙ୍କଲ ଅଭିନେତା ରାଜେଶ ଖାନ୍ନା ଏବଂ ଅଭିନେତ୍ରୀ ଡିମ୍ପଲ କପାଡିଆଙ୍କ ସୁପୁତ୍ରୀ । ଅଭିନେତା ଅକ୍ଷୟ କୁମାରଙ୍କୁ ୨୦୦୧ରେ ବିବାହ କରିବା ପରେ ଟ୍ୱିଙ୍କଲ ଅଭିନୟ ଜଗତରୁ ବିଦାୟ ନେଇଥିଲେ, ମାତ୍ର ଚଳଚ୍ଚିତ୍ର ପ୍ରଯୋଜିକା ଭାବରେ କାର୍ଯ୍ୟ କରୁଛନ୍ତି । ନାୟିକା ଭାବରେ ଟ୍ୱିଙ୍କଲଙ୍କର ଶେଷ ଅଭିନୀତ କଥାଚିତ୍ର ହେଉଛି ‌ଲଭ୍ କେ ଲିୟେ କୁଛ୍ ଭି କରେଗା‌, ଯାହାକି ୨୦୦୧ରେ ମୁକ୍ତିଲାଭ କରିଥିଲା । ଟ୍ୱିଙ୍କଲ ବବି ଦେଓଲ, ଅଜୟ ଦେବଗନ, ସୈଫ ଅଲ୍ଲୀ ଖାନ, ଅମିର ଖାଁ, ଶାହାରୁଖ ଖାଁ, ସଲମାନ ଖାଁ, ଭେଙ୍କଟେଶ ଦଗୁପତି, ଗୋବିନ୍ଦା ଏବଂ ଅକ୍ଷୟ କୁମାର ଭଳି ଅଭିନେତାମାନଙ୍କ ସ‌ହ ଚଳଚ୍ଚିତ୍ରରେ କାର୍ଯ୍ୟ କରିଛନ୍ତି । ପ୍ରାରମ୍ଭିକ ଜୀବନ ଟ୍ୱିଙ୍କଲ ଖାନ୍ନା ୨୯ ଡିସେମ୍ବର ୧୯୭୪ରେ ବମ୍ବେଠାରେ ଜନ୍ମଗ୍ରହଣ କରିଥିଲେ । ସେ ଅଭିନେତା ରାଜେଶ ଖାନ୍ନା ଏବଂ ଅଭିନେତ୍ରୀ ଡିମ୍ପଲ କପାଡିଆଙ୍କର ବଡ଼ ଝିଅ ଥିଲେ । ଟ୍ୱିଙ୍କଲ ତାଙ୍କ ପିତାଙ୍କର ୩୨ତମ ଜନ୍ମଦିବସରେ ଜନ୍ମଗ୍ରହଣ କରିଥିଲେ । ଟ୍ୱିଙ୍କଲଙ୍କର ସାନ ଭଉଣୀ ହେଉଛନ୍ତି ରେଣୁକା ଖାନ୍ନା, ଯିଏ ପେଶାରେ ଜଣ ଅଭିନେତ୍ରୀ । ଟ୍ୱିଙ୍କଲଙ୍କର ମାଉସୀ ହେଉଛନ୍ତି ସିମ୍ପଲ କପାଡିଆ । ସେ ଫିଲ୍ମ‌ଫେୟାର ପତ୍ରିକା ପାଇଁ ଫଟୋଉଠା ସମୟରେ ଅକ୍ଷୟ କୁମରଙ୍କୁ ପ୍ରଥମଥର ପାଇଁ ଭେଟିଥିଲେ । ଏହା ପରେ ସେ ଅକ୍ଷୟ କୁମାରଙ୍କୁ ୧୭ ଜାନୁଆରୀ ୨୦୦୧ରେ ବିବାହ କରିଥିଲେ । ଟ୍ୱିଙ୍କଲ ଏବଂ ଅକ୍ଷୟଙ୍କର ଗୋଟିଏ ପୁଅ ଏବଂ ଗୋଟିଏ ଝିଅ ଅଛନ୍ତି । ଅକ୍ଷୟ ତାଙ୍କ ସଫଳତାର ଶ୍ରେୟ ସବୁବେଳେ ଟ୍ୱିଙ୍କଲଙ୍କୁ ହିଁ ଦେଇଥାନ୍ତି । ଅଭିନୟ ଜୀବନ ଟ୍ୱିଙ୍କଲ ୧୯୯୫ରେ ଅଭିନେତା ବବି ଦେଓଲଙ୍କ ସ‌ହ ବରଷାତ୍ ଚଳଚ୍ଚିତ୍ରରେ ପ୍ରଥମଥର ପାଇଁ ଅଭିନୟ ଆରମ୍ଭ କରିଥିଲେ । ବବିଙ୍କ ବାପା ଧର୍ମେନ୍ଦ୍ର ସେହି ଚଳଚ୍ଚିତ୍ର ପାଇଁ ଟ୍ୱିଙ୍କଲଙ୍କୁ ନାୟିକା ଭାବରେ ବାଛିଥିଲେ । ଏବଂ ସେହି ଚଳଚ୍ଚିତ୍ରଟି ମୁକ୍ତିଲାଭ କରିବା ପୂର୍ବରୁ ଟ୍ୱିଙ୍କିଲ ଆଉ ଦୁଇଟି ଚଳଚ୍ଚିତ୍ରରେ ଅଭିନୟ ପାଇଁ ସୁଯୋଗ ପାଇଥିଲେ । ଏହା ପରେ ଟ୍ୱିଙ୍କଲ ‌ଦିଲ୍ ତେରା ଦିୱାନା‌, ‌ଇତିହାସ‌, ଜାନ୍, ମେଲା, ବାଦ୍‌ଶାହା, ଇଣ୍ଟରନେସନାଲ ଖିଲାଡ଼ି, ଜୋରୁ କା ଗୋଲାମ ଭଳି ଚଳଚ୍ଚିତ୍ରରେ ଅଭିନୟ କରିଥିଲେ । ଟ୍ୱିଙ୍କଲ ବବି ଦେଓଲ, ଅଜୟ ଦେବଗନ, ସୈଫ ଅଲ୍ଲୀ ଖାନ, ଅମିର ଖାଁ, ଶାହାରୁଖ ଖାଁ, ସଲମାନ ଖାଁ, ଭେଙ୍କଟେଶ ଦଗୁପତି, ଗୋବିନ୍ଦା ଏବଂ ଅକ୍ଷୟ କୁମାର ଭଳି ଅଭିନେତାମାନଙ୍କ ସ‌ହ ଚଳଚ୍ଚିତ୍ରରେ କାର୍ଯ୍ୟ କରିଛନ୍ତି । ଟ୍ୱିଙ୍କଲଙ୍କର ଶେଷ ଚଳଚ୍ଚିତ୍ର ଥିଲା ‌ଲଭ୍ କେ ଲିୟେ କୁଛ୍ ଭି କରେଗା‌ । ୨୦୦୧ରେ ଅକ୍ଷୟ କୁମାରଙ୍କୁ ବିବାହ କରିବା ପରେ ଟ୍ୱିଙ୍କଲ ଅଭିନୀୟ ଜଗତରୁ ବିଦାୟ ନେଇଥିଲା । ମାତ୍ର ପରେ ସେ ଜଣେ ଚଳଚ୍ଚିତ୍ର ପ୍ରଯୋଜିକା ଭାବରେ କାର୍ଯ୍ୟ କରିଥିଲେ । ‌ତିସ୍ ମାର୍ ଖାନ୍‌, ‌ପଟିଆଲା ହାଉସ୍‌, ‌ଥ୍ୟାଙ୍କ ୟୁ‌, ‌ଖିଲାଡ଼ି ୭୮୬‌, ‌ହଲିଡେ‌ ଭଳିଆ ଚଳଚ୍ଚିତ୍ରର ସ‌ହ-ପ୍ରଯୋଜିକା ଥିଲେ ଟ୍ୱିଙ୍କଲ ।
ସାନିଆ ମିର୍ଜା ଜଣେ ଭାରତୀୟ ପେଷାଦାର ଟେନିସ ଖେଳାଳି ।ଭାରତୀୟ ମହିଳା ଟେନିସ ତାରକା ଭାବେ ସେ ସବୁଠାରୁ ସଫଳ ଅଟନ୍ତି । ସେ ଉଭୟ ଏକକ ଓ ଜୁଗ୍ମ ବର୍ଗରେ ଟେନିସ ଖେଲନ୍ତି । ଟେନିସ ଖେଳରେ ତାଙ୍କର ଉଲ୍ଲେଖନିୟ ଅବଦାନ ପାଇଁ ୨୦୦୬ ମସିହାରେ ତାଙ୍କୁ ପଦ୍ମଶ୍ରୀ ଉପାଧିରେ ସମ୍ମାନିତ କରାଯାଇଛି ।
ବର୍ମୁଡା ପୁରାନାଁ  "ବର୍ମୁଡା ଦ୍ୱୀପସମୂହ"  ଓ , ବ୍ରିଟିଶ ଓଭରସିଜ ସୀମା ଅନ୍ତର୍ଗତ ଏକ ସର୍ବଭୌମ୍ୟ ରାଷ୍ଟ୍ର ଅଟେ ।
କୀର୍ତ୍ତି ମହାନ୍ତି ଜଣେ ଭାରତୀୟ‌-ଓଡ଼ିଆ ଅଭିନେତ୍ରୀ । ସେ ମୁଖ୍ୟତଃ ଓଡ଼ିଆ କଥାଚିତ୍ର, ଦୂରଦର୍ଶନ ଧାରାବାହିକ ଓ ଥିଏଟରରେ ଅଭିନୟ କରନ୍ତି । ସେ ଜଣେ ଖଳନାୟିକା ଭାବରେ ଓଡ଼ିଶାରେ ବେଶ୍ ଜଣାଶୁଣା । ଅର୍ଜୁନ, ଧୀରେ ଧୀରେ ପ୍ରେମ ହେଲା, ହିରୋ, ରଜା ଝିଅ ସଙ୍ଗେ ହେଇଗଲା ଭାବ, ସୁପରଷ୍ଟାର୍ ଆଦି କଥାଚିତ୍ରରେ ଅଭିନୟ କରିବା ସହିତ ତରଙ୍ଗ ଟିଭିରେ ପ୍ରସାରିତ ରାଣୀ, କୁଆରି ବୋହୂ ଆଦି ଧାରାବାହିକରେ ଅଭିନୟ କରିଛନ୍ତି । ଅଭିନୟ ଜୀବନ ଅଭିନୀତ କଥାଚିତ୍ର ଅଭିନୀତ ଧାରାବାହିକ ବ୍ୟକ୍ତିଗତ ଜୀବନ କୀର୍ତ୍ତି ମହାନ୍ତି ଶୁଭକାନ୍ତି ମହାନ୍ତିଙ୍କୁ ବିବାହ କରିଛନ୍ତି । ତାଙ୍କ ବଡ଼ ଝିଅ ଶୀତଲ ପଟ୍ଟନାୟକ ମଧ୍ୟ ଜଣେ ଅଭିନେତ୍ରୀ, ଯେଏକି ତରଙ୍ଗ ଟିଭିର ରାନୀ ଧାରାବାହିକ ଜରିଆରେ ଅଭିନୟ କରିବା ଆରମ୍ଭ କରିଥିଲେ ଏବଂ ପରବର୍ତ୍ତୀ ସମୟରେ ଯାତ୍ରାରେ ମଧ୍ୟ ଅଭିନୟ କରିଛନ୍ତି । ତାଙ୍କ ସାନ ଝିଅ ମଧ୍ୟ ଜଣେ ଅଭିନେତ୍ରୀ ଯିଏକି ରାନୀ ଧାରାବାହିକ ଜରିଆରେ ଜଣେ ଶିଶୁ କଳାକାର ଭାବରେ ଅଭିନୟ ଆରମ୍ଭ କରିଥିଲେ ଏବଂ ଧାରାବାହିକ ବ୍ୟତୀତ ସେ ଥିଏଟର୍‌‌ରେ ମଧ୍ୟ ଅଭିନୟ କରନ୍ତି ।
ଶ୍ରୀରାମପୁର ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ଆହ୍ମଦ୍‌‌ନଗର ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଶ୍ରୀରାମପୁର ସହରର ମୋଟ ଜନସଂଖ୍ୟା ୮୧୨୭୦ ଅଟେ । ସେଥି ମଧ୍ୟରୁ ୫୦.୮୭% ଜଣ ପରୁଷ ହୋଇଥିବା ବେଳେ ୪୯.୧୩% ଜଣ ନାରୀ ଅଟନ୍ତି । ଶ୍ରୀରାମପୁରର ସାକ୍ଷରତା ହାର ୭୨.୪୬% ଅଟେ । ଏହା ଜାତୀୟ ହାରଠାରୁ -୭.୬୨% ପ୍ରତିଶତ କମ ଅଟେ । ସେଥିରୁ ୪୦.୦୬% ପ୍ରତିଶତ ପୁରୁଷ ଓ ୩୨.୪୦% ନାରୀ ଅଟନ୍ତି । ୧୨.୮୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ଶ୍ରୀରାମପୁରର ସରକାରୀ ଭାଷା ଅଟେ ।
ସାୟନ୍ତିକା ବାନାର୍ଜୀ ଜଣେ ଭାରତୀୟ ଅଭିନେତ୍ରୀ ଯିଏକି ମୁଖତଃ ବଙ୍ଗଳା କଥାଚିତ୍ର ଜଗତରେ କାମ କରନ୍ତି । ୨୦୦୮ ମସିହାରେ, ସେ ବଙ୍ଗଳା ଦୂରଦର୍ଶନରେ ଓ ୨୦୦୯ ମସିହାରୁ ବଙ୍ଗଳା କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ୨୦୧୨ ମସିହାରେ, ତାଙ୍କ ଅଭିନୀତ କଥାଚିତ୍ର ଆୱାରାକୁ ବ୍ୟବସାୟିକ ସଫଳତା ମିଳିଥିଲା । ୨୦୧୨ ମସିହାରେ, ସେ ତୃଣମୂଳ କଂଗ୍ରେସରେ ଯୋଗ ଦେଇଥିଲେ ଏବଂ ପରବର୍ତ୍ତୀ ସମୟରେ, ସେ ବିଧାୟିକା ଭାବରେ ନିର୍ବାଚିତ ହୋଇଥିଲେ ।
ରୋଲ୍ ନଂ-୨୭ ସୁଜାତା ସେନାପତି, ୨୦୨୧ ମସିହାରେ ଦୂରଦର୍ଶରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଦୀପକ ମିଶ୍ର । ଅଶୋକ ପତି ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ଗୁଡ୍‌ଲି ରଥ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଅର୍ଚ୍ଚିତା ସାହୁ, ମିହିର ଦାସ, ଜୀବନ ପଣ୍ଡା, ଚୌଧୁରୀ ଜୟପ୍ରକାଶ ଦାସ, ପ୍ରୀତିରାଜ ଶତପଥୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଅର୍ଚ୍ଚିତା ସାହୁ ମିହିର ଦାସ ଚୌଧୁରୀ ଜୟପ୍ରକାଶ ଦାସ ଜୀବନ ପଣ୍ଡା ପ୍ରୀତିରାଜ ଶତପଥୀ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଗୁଡ୍‌ଲି ରଥ । ଗୀତିକାର ସୂର୍ଯ୍ୟ ମହାପାତ୍ର ଏହି କଥାଚିତ୍ରଟିର ଗୀତ ରଚନା କରିଥିଲେ । କଣ୍ଠଶିଳ୍ପୀ ଅନନ୍ୟା ଶ୍ରୀତମ ନନ୍ଦ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ମା  ଘର ଫାଉଣ୍ଡେସନ ଓଡ଼ିଶାର ଏକ ମହିଳା ସମାଜସେବୀ ସଂଗଠନ । ଏହା ୠତୁପର୍ଣ୍ଣା ମହାନ୍ତିଙ୍କ ନେତୃତ୍ୱରେ ୨୦୦୪ରୁ ଓଡ଼ିଶାରେ ଅସହାୟ ମହିଳା ଏବଂ ଝିଅମାନଙ୍କୁ ସହାୟତା ଯୋଗାଇ ଆସୁଛି । କାର୍ଯ୍ୟ ଏହାର ପ୍ରାରମ୍ଭିକ ସ୍ଥରରେ ଉଦ୍ଧାର, ଚାଲାଣ ଏବଂ ଦୁଷ୍କର୍ମ ପୀଡିତାଙ୍କୁ ପୁନର୍ବାସ,ସାମୟିକ ବାସଗୃହ, ଖାଦ୍ୟ, ସ୍ୱାସ୍ଥ୍ୟସେବା, ଆଇନଗତ ସହାୟତା ଏବଂ ଦକ୍ଷତାବୃଦ୍ଧି ପ୍ରଶିକ୍ଷଣ ଆଦିର ବ୍ୟବସ୍ଥା କରେ । ଆବାସିକ ସ୍ଥାନଟି ସେପର୍ଯ୍ୟନ୍ତ ଏକ ସାମୟିକ ଘର ଭାବେ ଧରାଯାଇଥାଏ ଯେପର୍ଯ୍ୟନ୍ତ ଅସହାୟଙ୍କୁ ସମାଜିକ ସ୍ୱୀକୃତି ନମିଲିଛି ଏବଂ ସେ ଆର୍ଥିକ ସ୍ୱାବଲମ୍ବୀ ନହୋଇଛନ୍ତି । ପୀଡିତାଙ୍କ ପାଖ ପଡୋଶୀଙ୍କମାନଙ୍କୁ ଏକତ୍ରିତ କରାଇ ଏକ କମ୍ୟୁନିଟି ଭିଜିଲାନ୍ସ ଗୋଷ୍ଠୀ ଗଠନ କରାଯାଏ । ସେମାନଙ୍କୁ ସଶକ୍ତ କରି ଗଢିତୋଳି ନିଜ ଅଂଚଳରେ ମାନବ ଚାଲାଣ, ମହିଳାମାନଙ୍କ ପ୍ରତି ଘଟୁଥିବା ଘରୋଇ ହିଂସା ଆଦି କାର୍ଯ୍ୟରେ ହସ୍ତକ୍ଷେପ କରି ଏହି ଭଳି କାର୍ଯ୍ୟକୁ ରୋକିବାକୁ ସଚେତନ କରାଯାଇଥାଏ । ଏହିସବୁ କାର୍ଯ୍ୟ ମାତ୍ର ୫ ବର୍ଷରେ ପାଖାପାଖି ସବୁ ବୟସବର୍ଗର ୧୫,୦୦୦ ଅସହାୟ ମହିଳାଙ୍କୁ ପୁନର୍ବାସ ଏବଂ ଥଇଥାନ କରାଯାଇପାରିଛି । ଏକ ଲକ୍ଷରୁ ଅଧିକ ମହିଳା ସେମାନଙ୍କ ଅଧିକାର ବାବଦରେ ସଚେତନ ହୋଇସାରିଛନ୍ତି । ଏଠାରେ ସହସ୍ରାଧିକ ବେରୋଜଗାରୀ ଯୁବତୀଙ୍କୁ ସୁରକ୍ଷା, କମ୍ପ୍ୟୁଟର, ପ୍ରଶିକ୍ଷଣ ଏବଂ ତାପରେ ନିଯୁକ୍ତି ସୁଯୋଗ ମିଳିଛି । ମହିଳାମାନେ ମଧ୍ୟ ଭିନ୍ନ ସମସ୍ୟା ମାନ ଯାହା ସେମାନଙ୍କ ଅଧିକାର କ୍ଷୁର୍ଣ୍ଣ କରୁଛି ଆସି ମା  ଘରଠାରେ ପଂଜିକରଣ କରିଥାନ୍ତି । ଦ୍ୱିତୀୟ ସ୍ତରରେ ନ୍ୟାୟ ପ୍ରାପ୍ତି, ନୀତି ନିର୍ଦ୍ଧାରଣ, ଜନ ଶୁଣାଣୀ, ସମ୍ବେଦନଶୀଳ ନିଷ୍ପତ୍ତିନେବା ପାଇଁ ବୟସ୍କ ବ୍ୟକ୍ତି, ପୋଲିସ, ନ୍ୟାୟିକ ପଦାଧିକାରୀ, ଆଇନ ପରାମର୍ଶଦାତା, ବିଶ୍ୱବିଦ୍ୟାଳୟ ଅଧ୍ୟାପକ, ଛାତ୍ରଛାତ୍ରୀ ଏବଂ ଜନପ୍ରତିନିଧିମାନଙ୍କୁ ନେଇ ସମାଜିକ ଶାନ୍ତିପ୍ରତିଷ୍ଠା ପାଇଁ ପ୍ରଚେଷ୍ଟା ଚଳେଇଥାନ୍ତି । ଅସହାୟମାନଙ୍କ ସହ କାର୍ଯ୍ୟ କରିବା ସହ ମା  ଘରର ମା 'ମାନେ ଅନ୍ୟାନ୍ୟ ସମସ୍ୟା ଉପରେ କାର୍ଯ୍ୟକରି ଅନେକ ଅନୁଭୁତି ସମ୍ପନ୍ନ ଅଟନ୍ତି । ଅନ୍ୟାନ୍ୟ ସଫଳତା ପ୍ରତ୍ୟେକ ଥାନାରେ ମହିଳା ଏବଂ ଶିଶୁ ଡେସ୍କ ସ୍ଥାପନ ଉଚ୍ଚନ୍ୟାୟାଳୟର ଆଦେଶ କ୍ରମେ ବସ୍ତି ଥଇଥାନ ନୀତି ଯୌନାଚାର/ଯୌନଉତ୍ପିଡନ ଅଭିଯୋଗ କମିଟି ସମସ୍ତ ଫର୍ମାଲ କାର୍ଯ୍ୟସ୍ଥଳୀରେ ମାନବ ଚାଲାଣ ନିରୋଧ କକ୍ଷ ଓଡ଼ିଶାରେ କାର୍ଯ୍ୟକରୁଥିବା ସ୍ଥାନ ଖୋର୍ଦ୍ଧା, କଟକ, ଝାରସୁଗୁଡ଼ା, ରାୟଗଡ଼ା, ନବରଙ୍ଗପୁର ଏବଂ କୋରାପୁଟ ମା ' ଘର ଫାଉଣ୍ଡେସନ ତରଫରୁ ମା'  ଘର ପିସ ମେକର ଆବର୍ଡ ୨୦୧୪ ମସିହାଠାରୁ ପ୍ରତିବର୍ଷ ମାତୃଦିବସ  (ମଇ ମାସ ୧୧ ତାରିଖ) ଅବସରରେ ପ୍ରଦାନକରାଯାଇଥାଏ  । ୨୦୧୪ ମସିହାରେ ପାଇଥିବା ପିସ ମେକର ଆବର୍ଡ : ଶାନ୍ତି ଦେବୀ  ସେବା ସମାଜର ପ୍ରତିଷ୍ଠାତା, ଗୁଣୁପୁର । ୭୮ ବର୍ଷ ବୟସ୍କା ଗାନ୍ଧିବାଦୀ ସମାଜସେବୀ । ସେବା ସମାଜ ଅନାଥାଶ୍ରମରେ ଶିଶୁ କନ୍ୟାଙ୍କ ସାମଗ୍ରିକ ବିକାଶ ଏବ ଛତିଶଗଡ଼ ଏବଂ ଓଡ଼ିଶାର ମାଓବାଦୀ ଅଂଚଳରେ ଶାନ୍ତି ପାଇଁ ମହତ ଅବଦାନ କରିଥିବାରୁ ।   ପୁରସ୍କାର ଟ୍ରଫି, ମାନପତ୍ର ସହ ନଗଦ ୫୦,୦୦୦ ଟଙ୍କା ।
ଗର୍ବ କରିବାର କଥା ହୃଷୀକେଶ ପଣ୍ଡାଙ୍କଦ୍ୱାରା ରଚିତ ଏକ ଉପନ୍ୟାସ ଅଟେ । ଏହି ରଚନା ପାଇଁ ତାଙ୍କୁ ୨୦୧୨ ମସିହା ପାଇଁ ଶାରଳା ପୁରସ୍କାର ପ୍ରଦାନ କରାଯାଇଥିଲା । ପୁସ୍ତକ ସମୀକ୍ଷା  'ଗର୍ବ କରିବାର କଥା'  ଗତ ପାଞ୍ଚଶହ ବର୍ଷର ଉତ୍କଳର ଗୌରବ ଓ ସେ ଗୌରବର ଅବକ୍ଷୟର କଥା । ଏହା ରାଜାରାଜୁଡ଼ାଙ୍କ କଥା ନୁହେଁ; ସାଧାରଣ ଚାଷୀ, କାରିଗର, ଲୁଗା ବୁଣାଳି, ନାବିକ, ବଣିକ ଓ ସାଧବଙ୍କ କଥା । ଉତ୍ତର ଓଡ଼ିଶାର ଗୋଟିଏ ପରିବାରର କାହାଣୀ ମାଧ୍ୟମରେ ଏ ଉପନ୍ୟାସ ସମଗ୍ର ଓଡ଼ିଶାର ପାଞ୍ଚଶହ ବର୍ଷର ଅର୍ଥନୈତିକ ଉତ୍‌ଥାନ ପତନର କଥା ଆବିଷ୍କାର କରିବାକୁ ପ୍ରୟାସ କରେ । ଏହା ଇତିହାସ ନୁହେଁ ସତ, କିନ୍ତୁ ବହୁଦେଶର ଐତିହାସିକ ତଥ୍ୟ ଓ ଲୋକକଥା ଉପରେ ଆଧାରିତ । ଏହା ଅଳସ ଇତିହାସର ଅଲେଖ୍ୟ ନୁହେଁ; ସପ୍ତଦଶ ଶତାବ୍ଦୀ ପର୍ଯ୍ୟନ୍ତ ଭାରତର ସବୁଠାରୁ ବିଭବଶାଳୀ ଅଞ୍ଚଳ ଥାଇ,କୌଣସି ବେଦେଶୀ ଶାସକର ପରାଧୀନ ନ ହୋଇ, ଓଡ଼ିଶା କେବେ କାହିଁକି ଦରିଦ୍ର ହୋଇଗଲା, ସେ ପ୍ରଶ୍ନର ଉତ୍ତର ଏ ଉପନ୍ୟାସ ସାହିତ୍ୟିକ ମାଧ୍ୟମଦ୍ୱାରା ଅନ୍ୱେଷ କରେ । ବିଜେତା ଇତିହାସ ଲେଖେ, ସେ ଇତିହାସର ବିଜେତାକୁ ବଡ଼ କରି ଦେଖାଏ, ପରାଜିତକୁ ଉପହାସ କରେ, ସେ ବିଜେତା ଅଶୋକ ହୁଅନ୍ତୁ କି ଇଂରେଜ ହୁଅନ୍ତୁ । ଲିଖିତ ଇତିହାସ ମିଛ ହୋଇପାରେ, ଲୋକକଥା ଓ ଉପନ୍ୟାସ ଅଧିକ ସତ୍ୟାଶ୍ରୟୀ ହୋଇପାରେ । ବଂଶାବଳୀ ଏହା ଉପନ୍ୟାସରେ ବର୍ଣ୍ଣିତ ଚରିତ୍ରମାନଙ୍କର ବଂଶାବଳୀ ।
ଘଜିଆବାଦ, ଉତ୍ତର ପ୍ରଦେଶ ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ଉତ୍ତର ପ୍ରଦେଶର ଘଜିଅବଦ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଘଜିଆବାଦ, ଉତ୍ତର ପ୍ରଦେଶ ୨୮.୬୬୨୫ ଉତ୍ତର ଅକ୍ଷାଂଶ ଓ ୭୭.୪୩୭୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଘଜିଆବାଦ, ଉତ୍ତର ପ୍ରଦେଶ ସହରର ମୋଟ ଜନସଂଖ୍ୟା ୫୯୩୮ ଅଟେ । ସେଥି ମଧ୍ୟରୁ ୫୩.୧୭% ଜଣ ପରୁଷ ହୋଇଥିବା ବେଳେ ୪୬.୮୩% ଜଣ ନାରୀ ଅଟନ୍ତି । ଘଜିଆବାଦ, ଉତ୍ତର ପ୍ରଦେଶର ସାକ୍ଷରତା ହାର ୬୪.୩୧% ଅଟେ । ଏହା ଜାତୀୟ ହାରଠାରୁ ୦.୫୩% ପ୍ରତିଶତ ଅଧିକ ଅଟେ । ସେଥିରୁ ୩୯.୪୨% ପ୍ରତିଶତ ପୁରୁଷ ଓ ୨୪.୮୯% ନାରୀ ଅଟନ୍ତି । ୧୫.୪୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଘଜିଆବାଦ, ଉତ୍ତର ପ୍ରଦେଶର ସରକାରୀ ଭାଷା ଅଟେ ।
ସୋମେଶ ମହାନ୍ତି ଜଣେ ଓଡ଼ିଆ ଅଭିନେତା, ଯିଏକି ଓଡ଼ିଆ ଦୂରଦର୍ଶନ ଧାରାବାହିକ, କଥାଚିତ୍ର, ଯାତ୍ରା ଜଗତ ଏବଂ ମଞ୍ଚରେ ଅଭିନୟ କରନ୍ତି । ସେ ପ୍ରଥମେ ଓଡ଼ିଆ ଆଲବମ୍ ଗୀତରେ ଅଭିନୟ କରିବା ଆରମ୍ଭ କରିଥିଲେ ଏବଂ ପରେ ଧାରାବାହିକରେ ଅଭିନୟ କରିଥିଲେ । ଡିଡି ଓଡ଼ିଆରେ ପ୍ରସାରିତ ଓଡ଼ିଆ ଦୂରଦର୍ଶନ ଧାରାବାହିକ ସୁନା କଳସରୁ ଅଭିନୟ ଜୀବନ ଆରମ୍ଭ କରିଥିବା ସୋମେଶ ଅଭିନୟ ସହିତ ଜଣେ ରେଡିଓ ଉପସ୍ଥାପକ  (ଆର୍.ଜେ.) ଭାବରେ 92.7 ବିଗ୍ ଏଫ୍ଏମ୍‌ରେ କାର୍ଯ୍ୟ କରିଥିଲେ  । ୨୦୦୯ ମସିହାରେ ସୋମେଶ ଓଡ଼ିଆ କଥାଚିତ୍ର ଆଇଲାରେ ଓଡ଼ିଆ ପୁଅ ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ସୋମେଶ ଓଡ଼ିଆ କଥାଚିତ୍ର ଏବଂ ଧାରାବାହିକ ବ୍ୟତୀତ ମଞ୍ଚ ନାଟକରେ ମଧ୍ୟ ଅଭିନୟ କରନ୍ତି । ସେ ଇଷ୍ଟର୍ଣ୍ଣ ରେଡ୍‌ରେ ମଧ୍ୟ ଅଭିନୟ କରୁଥିଲେ । ଅଭିନୟ ଜୀବନ ସୋମେଶ ମହାନ୍ତି ପ୍ରଥମେ ଓଡ଼ିଆ ଆଲବମ୍ ଗୀତରେ ଅଭିନୟ ଆରମ୍ଭ କରିଥିଲେ । ତାଙ୍କ ଅଭିନୀତ ଏମିତି ରଙ୍ଗ ଦେ 'ଲୋ ଫୁଲକୁ ଦର୍ଶକମାନେ ବହୁତ ପସନ୍ଦ କରିଥଲେ, ଯେଉଁଥିରେ ତାଙ୍କ ସହ ଅଭିନୟ କରିଥିଲେ ନୈନା ଦାସ । କିଛି ଆଲବମ୍ ଗୀତରେ ଅଭିନୟ କରିବା ପରେ ସୋମେଶ ଓଡ଼ିଆ ଦୂରଦର୍ଶନ ଧାରାବାହିକରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଓଡ଼ିଆ ଧାରାବାହିକ ଥିଲା ଡିଡି ଓଡ଼ିଆରେ ପ୍ରସାରିତ ଧାରାବାହିକ ସୁନା କଳସ । ସୁନା କଳସରେ ଅଭିନୟ କରିବା ସମୟରେ ସୋମେଶଙ୍କୁ 92.7 ବିଗ୍ ଏଫ୍ଏମ୍‌ରେ ଜଣେ ଉପସ୍ଥାପକ ଭାବରେ କାର୍ଯ୍ୟ କରିବା ଆରମ୍ଭ କରିଥିଲେ । ଏହାପରେ ସେ ପଣତକାନି, ତୁଳସୀ, ଏ ଗପ ମଲାଜହ୍ନର, ଉଆଁସୀ କନ୍ୟା, ଛଅ ମାଣ ଆଠଗୁଣ୍ଠ ଭଳି ଧାରାବାହିକରେ ଅଭିନୟ କରିଥିଲେ । ସେ ବର୍ତ୍ତମାନ ତରଙ୍ଗ ଟିଭିରେ ପ୍ରସାରିତ ଧାରାବାହିକ କୁଆଁରୀ ବୋହୂରେ ଅଭିନୟ କରୁଛନ୍ତି । ୨୦୦୯ ମସିହାରେ ସୋମେଶ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଓଡ଼ିଆ କଥାଚିତ୍ର ଥିଲା ଆଇଲାରେ ଓଡ଼ିଆ ପୁଅ, ଯେଉଁଥିରେ ସେ ଏକ ଚରିତ୍ର ଅଭିନେତା ଭାବରେ ଅଭିନୟ କରିଥିଲେ । ଏହାପରେ ସେ ୨୦୧୧ ମସିହାରେ ଅନୁଭବ ମହାନ୍ତି ଓ ବର୍ଷା ପ୍ରିୟଦର୍ଶିନୀ ଅଭିନୀତ କଥାଚିତ୍ର କିଏ ସେ ଡାକୁଛି କୋଉଠି ମତେରେ ଅନୁଭବଙ୍କର ସାଙ୍ଗ ଭୂମିକାରେ ଅଭିନୟ କରିଥିଲେ । ୨୦୧୩ ମସିହାରେ ଓଡ଼ିଆ କଥାଚିତ୍ର ଲଭ୍ ହେଲା ଏମିତି କଥାଚିତ୍ରରେ ସେ ଅଭିନୟ କରିଥିଲେ । ସୋମେଶ ଓଡ଼ିଆ କଥାଚିତ୍ର ଏବଂ ଦୂରଦର୍ଶନ ଧାରାବାହିକ ବ୍ୟତୀତ ଓଡ଼ିଆ ଯାତ୍ରା ଜଗତରେ ମଧ୍ୟ ଅଭିନୟ କରିଥିଲେ । ସେ ଇଷ୍ଟର୍ଣ୍ଣ ରେଡ୍‌ରେ ନାୟକ ଭୂମିକାରେ କିଛିଦିନ ଅଭିନୟ କରିଥିଲେ, ଯେଉଁଠି ସେ ଚୁପଚାପ୍ ରାତି ଟୁପ୍‌ଟାପ୍ କଥା, ଆସିଛି ମଙ୍ଗଳ ଗ୍ରହର ଝିଅ, କଲଗାର୍ଲ ଓ ବାସନ୍ତୀର ଚିଠି ମୁଖ୍ୟମନ୍ତ୍ରୀଙ୍କୁ ଭଳି କିଛି ନାଟକରେ ଅଭିନୟ କରିଥିଲେ ।
ଗ୍ରେଗୋରୀ ପାଞ୍ଜି ଅନୁସାରେ ୫ ଜାନୁଆରୀ ବର୍ଷର ପଞ୍ଚମ ଦିବସ ଅଟେ । ବର୍ଷ ଶେଷ ହେବା ପାଇଁ ଆଉ ୩୬୦ ଦିନ ବାକି ଅଛି  ଅଧିବର୍ଷ ଗୁଡ଼ିକରେ ୩୬୧ ଦିନ   ।
ମୋନାଲିସା ମିଶ୍ର (ଜନ୍ମ : ୧୯୬୯), ଜଣେ ଓଡ଼ିଆ ସାହିତ୍ୟିକା  । ସେ ଉଭୟ ଗଳ୍ପ ଓ କବିତାରେ ନିଜ ଲେଖନୀ ଚାଳନା କରୁଥିଲେ ମଧ୍ୟ ଗଳ୍ପ ସଂଖ୍ୟା କବିତାଠାରୁ ଅଧିକ । ନୟାଗଡ଼ରେ ଜନ୍ମଗ୍ରହଣ କରିଥିବା ମୋନାଲିସା, ବୃତ୍ତିରେ ଜଣେ ଶିକ୍ଷୟତ୍ରୀ ।
ବୀଣାପାଣି ପତି ଜଣେ ଓଡ଼ିଆ ଗାୟିକା ଯିଏ ୧୯୫୯ ମସିହାରେ ମୁକ୍ତିଲାଭ କରିଥିବା ଶ୍ରୀ ଶ୍ରୀ ମହାଲକ୍ଷ୍ମୀ ପୂଜା କଥାଚିତ୍ରରେ କଣ୍ଠଦାନ କରିଥିଲେ।